open-index/open-wikipedia-markdown huggingface dataset:
พิกซาร์

**พิกซาร์แอนิเมชันสตูดิโอส์** () หรือเรียกกันทั่วไปว่า **พิกซาร์** เป็นสตูดิโอคอมพิวเตอร์แอนิเมชันอเมริกัน เป็นที่รู้จักจากภาพยนตร์คอมพิวเตอร์แอนิเมชันที่ประสบความสำเร็จทั้งในด้านคำวิจารณ์และในเชิงพาณิชย์ ตั้งอยู่ที่เมือง เอเมอรีวิลล์, รัฐแคลิฟอร์เนีย และเป็นบริษัทในเครือของ วอลต์ดิสนีย์สตูดิโอส์ ที่เป็นเจ้าของโดย บริษัทเดอะวอลต์ดิสนีย์

พิกซาร์เริ่มต้นในปี ค.ศ. 1979 โดยเป็นส่วนหนึ่งของแผนกคอมพิวเตอร์ของลูคัสฟิล์มซึ่งเป็นที่รู้จักในชื่อ **กราฟิกกรุป** ก่อนจะแยกตัวออกมาก่อตั้งเป็นบริษัทในปี ค.ศ. 1986 ด้วยการระดมทุนจาก สตีฟ จอบส์ ผู้ร่วมก่อตั้งของแอปเปิล ซึ่งกลายเป็นผู้ถือหุ้นรายใหญ่ ดิสนีย์ซื้อพิกซาร์ในปี ค.ศ. 2006 ด้วยมูลค่ามากกว่า 7.4 พันล้านดอลลาร์สหรัฐ โดยแปลงหุ้นของพิกซาร์แต่ละหุ้นเป็น 2.3 หุ้นของหุ้นดิสนีย์ พิกซาร์เป็นที่รู้จักกันอย่างดีจากภาพยนตร์ของสตูดิโอที่ใช้เทคโนโลยี เรนเดอร์แมน เอพีไอสร้างภาพกราฟิกส์ระดับมาตรฐานอุตสาหกรรมของบริษัทเอง ลักโซจูเนียร์ โคมไฟจากภาพยนตร์สั้นชื่อเดียวกันในปี ค.ศ. 1986 เป็นตัวนำโชคของสตูดิโอ

พิกซาร์สร้างภาพยนตร์แอนิเมชันแล้วทั้งหมด 27 เรื่อง โดยเริ่มต้นจาก *[[ทอย สตอรี่]]* (1995) ซึ่งเป็นภาพยนตร์คอมพิวเตอร์แอนิเมชันขนาดยาวเรื่องแรก ภาพยนตร์เรื่องล่าสุดคือ *[[เมืองอลวนธาตุอลเวง]]* (2023) สตูดิโอยังสร้างภาพยนตร์สั้นอีกหลายเรื่อง  ภาพยนตร์ของสตูดิโอทำเงินมากกว่า 15 พันล้านดอลลาร์สหรัฐ ในบ็อกซ์ออฟฟิศทั่วโลก โดยทำเงินทั่วโลกเฉลี่ยประมาณ 546.9 ล้านดอลลาร์สหรัฐต่อภาพยนตร์ *[[ทอย สตอรี่ 3]]* (2010), *[[ผจญภัยดอรี่ขี้ลืม]]* (2016), *[[รวมเหล่ายอดคนพิทักษ์โลก 2]]* (2018) และ *[[ทอย สตอรี่ 4]]* (2019) เป็นหนึ่งในห้าสิบภาพยนตร์ที่ทำเงินสูงสุดตลอดกาล ยิ่งไปกว่านั้นภาพยนตร์สิบห้าเรื่องของพิกซาร์ยังอยู่ในห้าสิบภาพยนตร์แอนิเมชันที่ทำเงินสูงสุดตลอดกาล

สตูดิโอได้รับรางวัลออสการ์ 23 รางวัล, รางวัลลูกโลกทองคำ 10 รางวัลและรางวัลแกรมมี่ 11 รางวัล พร้อมกับรางวัลอื่น ๆ อีกมากมาย ภาพยนตร์หลายเรื่องของพิกซาร์ได้รับการเสนอชื่อเข้าชิงรางวัลออสการ์ สาขาภาพยนตร์แอนิเมชันยอดเยี่ยม นับตั้งแต่เปิดตัวรางวัลในปี ค.ศ. 2001 โดยมีสิบเอ็ดเรื่องที่ได้รับรางวัล ได้แก่ *[[นีโม...ปลาเล็ก หัวใจโต๊...โต]]* (2003), *[[รวมเหล่ายอดคนพิทักษ์โลก]]* (2004), *[[ระ-ทะ-ทู-อี่ พ่อครัวตัวจี๊ด หัวใจคับโลก]]* (2007), *[[วอลล์ - อี หุ่นจิ๋วหัวใจเกินร้อย]]* (2008), *[[ปู่ซ่าบ้าพลัง]]* (2009), *[[ทอย สตอรี่ 3]]* (2010), *[[นักรบสาวหัวใจมหากาฬ]]* (2012), *[[มหัศจรรย์อารมณ์อลเวง]]* (2015), *[[วันอลวน วิญญาณอลเวง]]* (2017), *[[ทอย สตอรี่ 4]]* (2019) และ *[[อัศจรรย์วิญญาณอลเวง]]* (2020) นอกจากนี้ภาพยนตร์ *ปู่ซ่าบ้าพลัง* และ *ทอย สตอรี่ 3* เคยได้รับการเสนอชื่อในรางวัลออสการ์ สาขาภาพยนตร์ยอดเยี่ยม

เมื่อวันที่ 10 กุมภาพันธ์ ค.ศ. 2009 ผู้บริหารของพิกซาร์ จอห์น แลสซีเตอร์, แบรด เบิร์ด, พีต ดอกเตอร์, แอนดรูว์ สแตนตันและลี อุนคริช ได้รับรางวัลรางวัลสิงโตทองคำ สาขารางวัลความสำเร็จในชีวิต ในงานเทศกาลภาพยนตร์เวนิส โดย จอร์จ ลูคัส ผู้ก่อตั้งลูคัสฟิล์ม เป็นผู้มอบรางวัล

## ประวัติ

## ภาพยนตร์

### แฟรนไชส์
โดยไม่รวมภาคแยกของ*คาร์ส* ซึ่งผลิตโดยดิสนีย์ตูนสตูดิโอส์

### ภาพยนตร์ที่ทำรายได้สูงสุด

	

‡—รวมถึงการออกฉายซ้ำในโรงภาพยนตร์

## หมายเหตุ

## อ้างอิง

## แหล่งข้อมูลอื่น
* พิกซาร์
* ภาพยนตร์เรื่องรวมเรื่องสั้นจากพิกซาร์ ภาค 1

หมวดหมู่:สตูดิโอแอนิเมชัน

หมวดหมู่:สตีฟ จอบส์
หมวดหมู่:บริษัทผลิตภาพยนตร์ของสหรัฐ
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2522
หมวดหมู่:วอลต์ดิสนีย์สตูดิโอส์
โผน แสงมรกต

**โผน แสงมรกต**  หรือนายพัฒนา สังโยธา เกิดเมื่อ 22 ตุลาคม พ.ศ. 2516 ที่ จังหวัดสกลนครสถิติการชก 33 ครั้ง ชนะ 27 (น็อค 11) แพ้ 6   
## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นซูเปอร์ฟลายเวท WBC เมื่อ 13 มิ.ย. 2542 แพ้น็อค โช อินจู(เกาหลีใต้) ยก 8 ที่ โซล, เกาหลีใต้
** ชิงแชมป์ OPBF รุ่นซูเปอร์ฟลายเวทเมื่อ 17 ก.ย. 2542 แพ้คะแนน มาซาโมริ โทกูยามะ (เกาหลีเหนือ) ที่ ญี่ปุ่น
** ชิงแชมป์เงารุ่นซูเปอร์ฟลายเวท WBC เมื่อ 27 พ.ค. 2543 แพ้ทีเคโอ​ เจอร์รี่ พีญาโลซ่า (ฟิลิปปินส์) ยก 6 ที่ฟิลิปปินส์

## ชื่อในการชกมวยชื่ออื่น
*โผน นครทองปาร์ควิว

## อ้างอิง
* สถิติการชก 

หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:นักมวยจากจังหวัดสกลนคร
สำนักงานวางทรัพย์

ตามกฎหมายแพ่งและพาณิชย์ได้กำหนดให้มีสำนักงานวางทรัพย์ในสังกัดของกรมบังคับคดีเพื่อทำหน้าที่รับชำระหนี้เสมือนเป็นตัวแทนเจ้าหนี้ ยามที่เกิดปัญหาไม่อาจรับชำระหนี้ได้ด้วยเหตุใดก็ตาม โดยกำหนดหลักเกณฑ์ที่จะรับชำระหนี้แทนไว้ตามมาตรา 331 ดังนี้คือ
	1. กรณีเจ้าหนี้บอกปัดไม่ยอมรับชำระหนี้
	2. กรณีเจ้าหนี้ไม่สามารถจะรับชำระหนี้ได้
	3. กรณีลูกหนี้ไม่อาจรู้ได้ว่า ใครเป็นเจ้าหนี้แท้จริง  โดยมิใช่ความผิดของตน

ถ้าเจ้าหนี้มีพฤติกรรมผิดปกติดังกล่าวข้างต้น  ลูกหนี้ผู้สุจริตทั้งหลายอาจเลือกชำระหนี้ด้วยวิธีนี้ก็ได้  โดยต้องทำภายในกำหนดเวลาชำระหนี้ตามสัญญาเท่านั้น เมื่อท่านวางเงินตามจำนวนหนี้ทั้งหมดไว้ ณ สำนักงานวางทรัพย์  กฎหมายถือว่าท่านหลุดพ้นจากหนี้ดังกล่าวแล้วตามวันที่ซึ่งท่านชำระหนี้นั้น  หากก่อนเจ้าหนี้มารับเงินจำนวนนั้น  ท่านได้ถอนเงินออกไป  กฎหมายจักถือว่า มิได้มีการวางทรัพย์ไว้เลย  หนี้ยังคงมีอยู่เช่นเดิม

สิทธิถอนทรัพย์ของลูกหนี้เป็นอันหมดไปตามกฎหมายมาตรา 334 วรรค 2 กำหนดไว้ เมื่อ
	1. ลูกหนี้แสดงเจตนาว่า ยอมสละสิทธิที่จะถอน
	2. เจ้าหนี้มารับเอาทรัพย์นั้นไป
	3. การวางทรัพย์เป็นไปโดยคำสั่งหรืออนุมัติของศาลและได้บอกกล่าวความนั้นแก่สำนักงานวางทรัพย์

หลังจากวางเงินเพื่อชำระหนี้ไว้ที่สำนักงานวางทรัพย์แล้ว ลูกหนี้จำต้องแจ้งให้เจ้าหนี้ทราบถึงวิธีการชำระหนี้กรณีนี้โดยพลัน  ส่วนค่าธรรมเนียมต่างๆในการวางทรัพย์นั้น  กฎหมายกำหนดให้เจ้าหนี้รับผิดชอบไปฝ่ายเดียว  ยกเว้นกรณีที่ลูกหนี้ได้ถอนทรัพย์ที่วางเท่านั้น  นั่นเท่ากับว่า การวางทรัพย์เพื่อชำระหนี้ของฝ่ายลูกหนี้ไม่มีค่าใช้จ่ายใดๆเลย  หากเจ้าหนี้ไม่ยอมมารับเงินของลูกหนี้ภายใน 10 ปี นับแต่ได้รับคำบอกกล่าวการวางทรัพย์โดยลูกหนี้หรือโดยสำนักงานวางทรัพย์แล้วแต่กรณี ทำให้สิทธิของเจ้าหนี้ในการรับทรัพย์ดังกล่าวระงับสิ้นไป  ลูกหนี้สามารถถอนทรัพย์กลับคืนไปได้โดยไม่มีภาระหนี้ต่อกันอีก

ดังนั้น เมื่อลูกหนี้ผู้สุจริตได้วางเงินชำระหนี้ ณ สำนักงานวางทรัพย์ภายในกำหนดเวลาตามสัญญาแล้ว  ย่อมไม่สูญเสียทรัพย์สินของท่านซึ่งเอาเป็นประกันหนี้ไว้  เหล่าเจ้าหนี้ผู้มีจิตทุจริตคิดฮุบที่ดินหรือบ้านหลังงามของท่านไม่อาจได้สมดังใจหมายแน่นอน  ส่วนผู้เช่ายังคงอยู่ในสถานที่เช่าได้เช่นเดิม  สิ่งที่พึงระวังให้มากที่สุด คือ ระยะเวลาชำระหนี้ในสัญญา  ส่วนสถานที่ชำระหนี้  กฎหมายได้ช่วยคลี่คลายปัญหาของลูกหนี้แล้ว  ดังคำพูดที่ว่า กฎหมายคุ้มครองผู้สุจริตใจเสมอ

หมวดหมู่:กฎหมายทรัพย์สิน
พิเศษ ว. สุรพล

**พิเศษ ว.สุรพล** หรือชื่อจริง แรง ทองประกร เกิดเมื่อ  27 กันยายน พ.ศ. 2515 สถิติการชก 21 ครั้ง ชนะ 2 เสมอ 1 แพ้ 18

## ประวัติ
พิเศษเป็นนักมวยสากลชาวไทยที่เดินสายไปชกต่างประเทศ โดยจากสถิติการชกที่มีบันทึกใน boxrec.com ทั้งสิ้น 21 ครั้ง เป็นการเดินทางไปชกที่ต่างประเทศทั้งจีน ญี่ปุ่น อินโดนีเซีย ออสเตรเลีย และฟิลิปปินส์ รวมทั้งสิ้น 15 ครั้ง โดยสถิติครั้งแรกที่บันทึกไว้ คือการเดินทางไปชิงแชมป์ PABA ที่จีน แพ้คะแนน ยูรา ดิมาร์ ไม่ได้แชมป์ พิเศษมาประสบความสำเร็จใน พ.ศ. 2544 ที่เป็นฝ่ายชนะคะแนน พนมเดช อ.ยุทธนากร ได้แชมป์มวยสากลเวทีราชดำเนินในรุ่นฟลายเวท ซึ่งเทียบเคียงได้กับแชมป์ประเทศไทย พิเศษป้องกันแชมป์ไว้ได้ 1 ครั้ง ก่อนจะเสียแชมป์คืนให้พนมเดช อ.ยุทธนากรใน พ.ศ. 2547

พิเศษเคยเดินทางไปชกกับนักมวยที่มีชื่อเสียงหลายคน เช่น วิค ดาร์ชิเนียน ซึ่งต่อมาได้เป็นแชมป์โลกรุ่นฟลายเวท IBF ฮายาโตะ อาซาอิ และ โนริยูกิ โคมัตสึ ซึ่งต่อมาได้เป็นผู้ท้าชิงแชมป์โลกของพงษ์ศักดิ์เล็ก ศิษย์คนองศักดิ์ เคยชกกับแหวนเพชร ชูวัฒนะ อดีตแชมป์ภาคฯ ซึ่งผลการชกปรากฏว่าเสมอกันเมื่อ พ.ศ. 2546 พิเศษแขวนนวมไปใน พ.ศ. 2547 หลังจากเสียแชมป์ให้พนมเดช
## เกียรติประวัติ
* แชมป์ประเทศไทยรุ่นฟลายเวท ( 2544 - 2547)
** ชิง, 16 กันยายน 2544 ชนะคะแนน พนมเดช อ.ยุทธนากร
** ป้องกันครั้งที่ 1, 20 มกราคม 2546 ชนะคะแนน พนมเดช อ.ยุทธนากร
** เสียแชมป์, 17 มีนาคม 2547 แพ้คะแนน พนมเดช อ.ยุทธนากร
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นไลท์ฟลายเวท, 15 สิงหาคม 2541 แพ้คะแนน ยูรา ดิมาร์ () ที่  เหวินโจว จีน 
** ชิงแชมป์ IBF แพนแปซิฟิครุ่นฟลายเวท, 13 ธันวาคม 2545 แพ้น็อค ยก 3 วิค ดาร์ชิเนียน () ที่ โรสฮิลล์การ์เดน รัฐนิวเซาท์เวลส์ ออสเตรเลีย
** ชิงแชมป์ OPBF รุ่นซูเปอร์ฟลายเวท, 22 มิถุนายน 2546 แพ้คะแนน ฮิเดยาสุ อิชิฮาร่า () ที่ ศูนย์การประชุมนานาชาตินาโกยา จังหวัดไอจิ
** ชิงแชมป์ PABA รุ่นฟลายเวท, 19 ธันวาคม 2546 แพ้น็อค ยก 6 รอลลี่ ลูนาส () ที่ พีเพิลยิม บาลังกา จ.บาตัน

## แหล่งข้อมูลอื่น
*   สถิติการชกของพิเศษ  

หมวดหมู่:นักมวยสากลชาวไทยรุ่นไลท์ฟลายเวท
หมวดหมู่:นักมวยสากลชาวไทยรุ่นฟลายเวท
หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:แชมป์มวยสากลประเทศไทย
พนมเดช อ.ยุทธนากร

**พนมเดช อ. ยุทธนากร** ชาวจังหวัดสุรินทร์ เกิดเมื่อ  11 พฤษภาคม พ.ศ. 2517 สถิติการชก 54 ครั้ง ชนะ 27 (น็อค 15) แพ้ 27

## เกียรติประวัติ
* แชมป์ประเทศไทยรุ่นฟลายเวท (2544 - 2546)
** ชิง, 24 มิถุนายน 2541 ชนะน็อค คำวนวาน ศิษย์โสภา ยก 7 
** ป้องกันครั้งที่ 1, 26 ตุลาคม 2543 ชนะคะแนน พิเศษ ว. สุรพล
** เสียแชมป์, 16 กันยายน 2544 แพ้คะแนน พิเศษ ว. สุรพล
* แชมป์ประเทศไทยรุ่นฟลายเวท (2547)
** ชิง, 17 มีนาคม 2547 ชนะคะแนน พิเศษ ว. สุรพล
** เสียแชมป์, 10 พฤศจิกายน 2547 แพ้น็อค วันมีโชค สิงห์วังชา ยก 3
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นฟลายเวท, 6 ธ.ค. 2540 แพ้น็อค แมนนี่ ปาเกียว (ฟิลิปปินส์) ยก 1 ที่ ฟิลิปปินส์ 
** ชิงแชมป์ OPBF รุ่นฟลายเวท, 4  2544 แพ้คะแนน ฮิโรชิ นากาโน่(ญี่ปุ่น) ที่ ญี่ปุ่น 
** ชิงแชมป์ IBF แพนแปซิฟิครุ่นฟลายเวท, 2 ส.ค. 2545 แพ้น็อค วิค ดาร์ชิเนียน (ออสเตรเลีย) ยก 4 
** ชิงแชมป์ OPBF รุ่นฟลายเวท, 5 พ.ค. 2546 แพ้น็อค โนริยูกิ โคมัตสุ(ญี่ปุ่น) ยก 5

## อ้างอิง

* สถิติการชก boxrec.com  

หมวดหมู่:นักมวยจากจังหวัดสุรินทร์
หมวดหมู่:นักมวยสากลชาวไทยรุ่นฟลายเวท
นภาพล เกียรติศักดิ์โชคชัย

**นภาพล ศ.รุ่งวิสัย**  มีชื่อจริงว่า **นำชัย สารุ**  เกิดเมื่อวันที่ 25 กันยายน พ.ศ. 2521 ที่จังหวัดเชียงใหม่ มีสถิติการชกทั้งหมด 45 ครั้ง ชนะ 43 (น็อค 38) แพ้ 2 
## ชื่อนักมวยอื่น ๆ
* ดาวเหนือ เฉลิมศรี (ชื่อชกมวยไทย)
* นภาพล เกียรติศักดิ์โชคชัย

## เกียรติประวัติ
* แชมป์เงารุ่นซูเปอร์แบนตั้มเวท WBC (2545 - 2550)
** ชิง 19 ตุลาคม 2544 ชนะน็อค ยก 10 ดิโน โอลิเวตตี้ () ที่ ห้างเดอะมอลล์ ท่าพระ
** ป้องกันแชมป์ครั้งที่ 1, 30 มีนาคม 2545 ชนะน็อค ยก 1 โจเซฟ ปาเด็น (ฟิลิปปินส์) ที่ จ.นนทบุรี
** ป้องกันแชมป์ครั้งที่ 2, 25 ตุลาคม 2545 ชนะน็อค ยก 3 ไซโมเซซี ไอแซคเบยี () ที่ ห้างเดอะมอลล์ ท่าพระ
** ป้องกันแชมป์ครั้งที่ 3, 26 มิถุนายน 2547 ชนะน็อค ยก 4 เอลเลน คาโมเต้ () ที่ สนามกีฬาสมโภชเชียงใหม่ 700 ปี จ.เชียงใหม่ 
** ป้องกันแชมป์ครั้งที่ 4, 6 ธันวาคม 2548 ชนะน็อค ยก 2 ฟรานซิส มิเยซูโซ (แทนซาเนีย) ที่ จ.นนทบุรี
** พ.ศ. 2550 สละแชมป์
* แชมป์ WBC Asia รุ่นซูเปอร์เฟเธอร์เวท
** ชิง 20 มีนาคม 2552 ชนะน็อคยกที่ 4 แอดเรียนุส คาอาอูนี่ (อินโดนีเซีย) ที่ จังหวัดตรัง
** ป้องกันแชมป์ครั้งที่ 1 24 ธันวาคม 2553 ชนะน็อคยกที่ 6 ฮิโรซุกุ ยามาโมโต้ (ญี่ปุ่น) ที่ มหาวิทยาลัยราชภัฏศรีสะเกษ จังหวัดศรีสะเกษ
** ป้องกันแชมป์ครั้งที่ 2, 12 เมษายน 2554 ชนะน็อคยกที่ 9 ซิมซัน บูตาร์ บูตาร์ (อินโดนีเซีย) ที่ จังหวัดภูเก็ต
** ป้องกันแชมป์ครั้งที่ 3, 4 พฤศจิกายน 2554 ชนะคะแนน เอ็ดดี้ โคมาโร่ (อินโดนีเซีย) ที่ อาคารนิมิบุตร สนามกีฬาแห่งชาติ กรุงเทพมหานคร
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นซูเปอร์แบนตัมเวท WBC เมื่อ 22 พฤศจิกายน 2546 แพ้น็อค ยก 10 ออสการ์ ลาริออส () ที่ ห้องประชุมโอลิมปิค รัฐแคลิฟอร์เนีย สหรัฐอเมริกา 
** ชิงแชมป์โลกเฉพาะกาลรุ่นซูเปอร์แบนตัมเวท WBC เมื่อ 15 กันยายน. 2551 ชก 12 ยก แพ้คะแนน โตชิอากิ นิชิโอกะ () ที่ แปซิฟิคโก โยโกฮามา

## อ้างอิง

* สถิติการชก

## แหล่งข้อมูลอื่น

หมวดหมู่:นักมวยสากลชาวไทยจากค่ายมวยนครหลวงบ็อกซิ่งโปรโมชัน
หมวดหมู่:นักมวยสากลชาวไทยรุ่นซูเปอร์แบนตัมเวท
หมวดหมู่:นักมวยจากจังหวัดเชียงใหม่
หมวดหมู่:แชมป์เงา WBC
หมวดหมู่:แชมป์ ABCO
อักษรเปอร์เซียกลาง

**อักษรเปอร์เซียกลาง** หรืออักษรปะห์ลาวี พัฒนามาจากอักษรอราเมอิก และเป็นระบบการเขียนหลักของจักรวรรดิซัสซาเนียน (พ.ศ. 767 - 1194) มีการเปลี่ยนแปลงเล็กน้อยระหว่างที่ใช้ ราวคริสต์ศตวรรษที่ 5 มีการพัฒนาอักษรใหม่ขึ้นแทน เช่นอักษรซัลเตอร์ และ อักษรอเวสตัน

## ลักษณะ
เป็นอักษรไร้สระ เขียนจากขวาไปซ้ายแนวนอน มีเครื่องหมายสระเพียงบางตัวเท่านั้น

## แหล่งข้อมูลอื่น
* Middle Persian scripts

ปเอร์เซียกลาง
วังสะพานช้างโรงสี

**วังสะพานช้างโรงสี** หรือ **วังริมสะพานช้างโรงสี** เป็นกลุ่มวังที่ประทับของเจ้านายในย่านถนนตะนาว และถนนอัษฎางค์ ริมคลองหลอด เชิงสะพานช้างโรงสี ถัดไปทางทิศตะวันออกของพระบรมมหาราชวัง สร้างมาแต่ปลายรัชกาลพระบาทสมเด็จพระพุทธยอดฟ้าจุฬาโลกมหาราช 

เป็นที่ประทับของเจ้านายมาอีกหลายพระองค์ต่อเนื่องกันมา จนถึงรัชกาลพระบาทสมเด็จพระปกเกล้าเจ้าอยู่หัว ประกอบด้วย 2 วัง คือ
* วังสะพานช้างโรงสี วังเหนือ เดิมเป็นวังที่ประทับของ พระเจ้าบรมวงศ์เธอ กรมหมื่นสนิทนเรนทร์ ต้นราชสกุลไพฑูรย์ เมื่อกรมหมื่นสนิทนเรนทร์สิ้นพระชนม์ จึงเป็นที่ประทับของ พระเจ้าบรมวงศ์เธอ กรมหลวงสรรพศิลป์ปรีชา พระอนุชาร่วมเจ้าจอมมารดา ต้นราชสกุลชุมแสง เมื่อกรมหลวงสรรพศิลป์ปรีชาสิ้นพระชนม์ พระบาทสมเด็จพระจุลจอมเกล้าเจ้าอยู่หัวได้พระราชทานวังนี้เป็นที่ประทับของ พระเจ้าบรมวงศ์เธอ พระองค์เจ้าทวีถวัลยลาภ กรมหมื่นภูธเรศธำรงศักดิ์  ต่อมาเมื่อเมื่อกรมหมื่นภูธเรศธำรงศักดิ์สิ้นพระชนม์ พระบาทสมเด็จพระจุลจอมเกล้าเจ้าอยู่หัว โปรดฯ ให้แบ่งพื้นที่ทำเป็นตึกแถว พระราชทานชื่อถนนย่านนั้นว่า แพร่งภูธร ตามพระนามของพระเจ้าบรมวงศ์เธอ กรมหมื่นภูธเรศธำรงศักดิ์
* วังสะพานช้างโรงสี วังใต้ เดิมเป็นวังที่ประทับของพระเจ้าบรมวงศ์เธอ พระองค์เจ้าเนียม ต้นราชสกุลนิยมิศร เมื่อพระองค์เจ้าเนียมสิ้นพระชนม์ จึงเป็นที่ประทับของ พระองค์เจ้าอุทัย พระองค์เจ้าสว่าง พระองค์เจ้าแฉ่ง พระราชโอรสร่วมเจ้าจอมเดียวกันในสมเด็จพระบวรราชเจ้ามหาศักดิพลเสพ เมื่อพระองค์เจ้าสว่างสิ้นพระชนม์เป็นพระองค์สุดท้ายในรัชกาลที่ 4  ไม่ปรากฏว่ามีเจ้านายพระองค์ใดมาประทับที่วังนี้อีก และได้รื้อวังนี้สร้างเป็น กระทรวงนครบาล ในรัชกาลที่ 5 ปัจจุบันคือ กระทรวงมหาดไทย

## แหล่งข้อมูลอื่น

สะพานช้างโรงสี
แพร่งภูธร

thumb|สุขุมาลอนามัย
thumb|ปากทางเข้าแพร่งภูธรด้านถนนอัษฎางค์ แลเห็นสุขุมาลอนามัย
thumb|ถนนแพร่งภูธรในยามค่ำคืน สังเกตเห็นร้านภูธรบาร์ ซึ่งเป็นร้านขนมปังปิ้งเก่าแก่ชื่อดัง
**แพร่งภูธร** เป็นย่านการค้าที่อยู่ระหว่างถนนตะนาวกับถนนอัษฎางค์ ริมคลองหลอด เชิงสะพานช้างโรงสี เดิมคือ **[[วังสะพานช้างโรงสี|วังสะพานช้างโรงสี วังเหนือ]]** อยู่ทางทิศใต้ของแพร่งนรา ซึ่งเป็นที่ประทับของ พระเจ้าบรมวงศ์เธอ พระองค์เจ้าไพฑูรย์ กรมหมื่นสนิทนเรนทร์ ต้นราชสกุลไพฑูรย์ เมื่อกรมหมื่นสนิทนเรนทร์สิ้นพระชนม์ จึงเป็นที่ประทับของ พระเจ้าบรมวงศ์เธอ พระองค์เจ้าชุมแสง กรมหลวงสรรพศิลป์ปรีชา พระอนุชาร่วมเจ้าจอมมารดา ต้นราชสกุลชุมแสง  เมื่อกรมหลวงสรรพศิลป์ปรีชาสิ้นพระชนม์ พระบาทสมเด็จพระจุลจอมเกล้าเจ้าอยู่หัวได้พระราชทานวังนี้เป็นที่ประทับของ พระเจ้าบรมวงศ์เธอ พระองค์เจ้าทวีถวัลยลาภ กรมหมื่นภูธเรศธำรงศักดิ์  ต่อมาเมื่อเมื่อกรมหมื่นภูธเรศธำรงศักดิ์สิ้นพระชนม์ พระบาทสมเด็จพระจุลจอมเกล้าเจ้าอยู่หัว โปรดฯ ให้แบ่งพื้นที่ทำเป็นตึกแถว พระราชทานชื่อถนนย่านนั้นว่า **แพร่งภูธร** ตามพระนามของพระเจ้าบรมวงศ์เธอ กรมหมื่นภูธเรศธำรงศักดิ์

ปัจจุบัน ใจกลางแพร่งภูธรเป็นลานสาธารณะสำหรับพักผ่อนและทำกิจกรรมต่าง ๆ  อีกทั้งยังเป็นแหล่งที่ตั้งของร้านอาหารที่มีชื่อเสียงจำนวนหลากหลายร้าน หลากหลายประเภท เช่น ก๋วยเตี๋ยวเนื้อ, บะหมี่และเกี๊ยว, เกาเหลาสมองหมู, เปาะเปี๊ยะสด, ข้าวหมูแดง, ข้าวแกงกะหรี่เนื้อและสตูว์เนื้อ, ไอศกรีมแบบไทย, ขนมเบื้อง, ผัดไทย รวมถึงอาหารตามสั่ง เช่นเดียวกับถนนตะนาว, ถนนมหรรณพ และแพร่งนราที่อยู่ใกล้เคียง ซึ่งบางร้านยังมีชื่อเสียงโด่งดังในระดับโลกด้วย นอกจากนี้แล้วยังเป็นที่ตั้งของสถานีอนามัย สุขุมาลอนามัย ที่ก่อตั้งมาตั้งแต่ปี พ.ศ. 2471 โดยพระดำริของสมเด็จพระปิตุจฉาเจ้าสุขุมาลมารศรี พระอัครราชเทวี เพื่อให้เป็นสถานีอนามัยสำหรับรักษาสุขภาพของผู้คนในชุมชน ซึ่งปัจจุบันก็ยังคงเปิดให้ดำเนินการอยู่
และยังมีอู่ซ่อมรถยนต์ที่เก่าแก่อายุมากกว่า 70 ปีอีกด้วย

## ดูเพิ่ม
*แพร่งนรา
*แพร่งสรรพศาสตร์

## อ้างอิง

## แหล่งข้อมูลอื่น

* สองเท้าพาเดิน แพร่งภูธร

หมวดหมู่:แพร่ง
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
หมวดหมู่:ย่านในเขตพระนคร
พอลิเอทิลีน

thumb|250px|ถุงพอลิเอทิลีน
**พอลิเอทิลีน** (; PE) เป็นสารที่ข้นขาวโปร่งแสงซึ่งได้จากเอทิลีน (CH2=CH2) พอลิเอทิลีนมีการผลิตขึ้นทั้งในรูปที่มีความหนาแน่นต่ำ กลาง และสูง

## ประเภท
* **พอลิเอทิลีนความหนาแน่นต่ำ** (Low-density polyethylene หรือ LDPE) มีความหนาแน่นอยู่ในช่วงตั้งแต่ 0.91–0.93 กรัมต่อลูกบาศก์เซนติเมตร โมเลกุลของ LDPE มีแบ็กโบนคาร์บอนที่มีไซด์กรุ๊ปของคาร์บอนสี่ถึงหกอะตอมติดกับแบ็กโบนหลักอย่างสุ่ม ๆ LDPE มีการใช้อย่างกว้างขวางเพราะว่าไม่แพง ยืดหยุ่นได้ ทนทานมากและทนต่อสารเคมี LDPE ถูกขึ้นรูปเป็นขวด หีบห่ออาหาร และของเล่น 
* **พอลิเอทิลีนความหนาแน่นปานกลาง** (Medium-density polyethylene หรือ MDPE) มีความหนาแน่นอยู่ในช่วงตั้งแต่ 0.93–0.95 กรัมต่อลูกบาศก์เซนติเมตร MDPE สามารถผลิตได้จาก chromium/silica catalysts, Ziegler-Natta catalysts หรือ metallocene catalysts MDPE มีคุณสมบัติทนต่อการตกกระแทกได้ดี นอกจากนี้ยังมีค่า notch sensitivity น้อยกว่า HDPE และมีความต้านทานต่อความเค้นดีกว่า HDPE MDPE ตามปกติจะถูกใช้ในการทำท่อแก๊ส ถุง ฟิล์มบรรจุภัณฑ์ 
* **พอลิเอทิลีนความหนาแน่นสูง** (High-density polyethylene หรือ HDPE) มีความหนาแน่นอยู่ในช่วงตั้งแต่ 0.95–0.97 กรัมต่อลูกบาศก์เซนติเมตร โมเลกุลของ HDPE จะมีแบ็กโบนคาร์บอนที่ยาวมากแต่ไม่มีไซด์กรุ๊ป ผลก็คือโมเลกุลเหล่านี้เชื่อมกันอย่างแน่นหนามากขึ้น HDPE แข็งแรงกว่า แข็งกว่า และโปร่งแสงน้อยกว่า LDPE HDPE ใช้ทำถุง ถังน้ำมันรถ หีบห่อ และท่อน้ำ

หมวดหมู่:พลาสติก
หมวดหมู่:พอลิเมอร์
อำเภอเกาะกูด

**เกาะกูด** เป็นอำเภอหนึ่งของจังหวัดตราด มีพื้นที่ครอบคลุมเกาะกูด เกาะหมาก และเกาะเล็ก ๆ ข้างเคียง และเป็นอำเภอที่มีประชากรน้อยที่สุดในประเทศไทย

## ที่ตั้งและอาณาเขต
อำเภอเกาะกูดมีอาณาเขตติดต่อกับอำเภอและจังหวัดข้างเคียง ดังนี้

* **ทิศเหนือ** ติดต่อกับน่านน้ำของอำเภอเกาะช้าง
* **ทิศตะวันออก** ติดต่อกับน่านน้ำของอำเภอคลองใหญ่
* **ทิศใต้** ติดต่อกับอ่าวไทย
* **ทิศตะวันตก** ติดต่อกับอ่าวไทย

## ประวัติ
เกาะกูดเริ่มปรากฏหลักฐานตั้งแต่รัชสมัยพระบาทสมเด็จพระพุทธยอดฟ้าจุฬาโลกมหาราช เมื่อองเชียงสือ เจ้าเมืองญวนที่เข้ามาพึ่งพระบรมโพธิสมภารของพระองค์ หนีออกจากกรุงเทพมหานครมาลงเรือที่เกาะสีชัง จากนั้นแล่นเรือชักใบในอ่าวไทยมา 7 วันจึงถึงเกาะกูดที่ไม่มีคนอยู่เลย

ชนพื้นถิ่นดั้งเดิมของเกาะกูดส่วนใหญ่เป็นคนไทยที่อพยพมาจากเมืองปัจจันตคีรีเขตร์ (เกาะกง) ที่ตกเป็นเมืองขึ้นของฝรั่งเศสเมื่อปี พ.ศ. 2447 มีหมู่บ้านคลองมาดเป็นหมู่บ้านที่เก่าแก่ที่สุด

เดิมเกาะกูดเป็นหมู่บ้านขึ้นกับตำบลเกาะหมาก อำเภอแหลมงอบ ต่อมาได้ยกฐานะขึ้นเป็นตำบลเกาะกูด ในปี พ.ศ. 2523 ตัวเกาะกูดมีระยะทางห่างจากอำเภอคลองใหญ่ประมาณ 40 กิโลเมตร ประชาชนชาวเกาะกูดมีความยากลำบากในการเดินทางไปติดต่อราชการ ประกอบกับเกาะกูดอยู่ใกล้ดินแดนประเทศกัมพูชาด้านเกาะกงมากกว่าฝั่งไทย ทางราชการจึงมีนโยบายเพื่อความมั่นคงและอำนวยความสะดวกแก่ประชาชน โดยได้ยกฐานะเกาะกูดและเกาะข้างเคียงขึ้นเป็น **กิ่งอำเภอเกาะกูด** ตามประกาศกระทรวงมหาดไทยลงวันที่ 19 มกราคม พ.ศ. 2533 โดยมีผลบังคับตั้งแต่วันที่ 1 เมษายน ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น **อำเภอเกาะกูด** โดยมีผลบังคับตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
การปกครองของอำเภอเกาะกูดมี 2 ตำบล 8 หมู่บ้าน ได้แก่

### การปกครองส่วนท้องถิ่น
ท้องที่อำเภอเกาะกูดประกอบด้วยองค์กรปกครองส่วนท้องถิ่น 2 แห่ง ได้แก่
* **[[ตำบลเกาะหมาก (จังหวัดตราด)|องค์การบริหารส่วนตำบลเกาะหมาก]]** ครอบคลุมพื้นที่ตำบลเกาะหมากทั้งตำบล
* **[[เกาะกูด|องค์การบริหารส่วนตำบลเกาะกูด]]** ครอบคลุมพื้นที่ตำบลเกาะกูดทั้งตำบล

## รายชื่อเกาะในเขตอำเภอเกาะกูด

อำเภอเกาะกูด มีเกาะหลักคือ เกาะกูด ซึ่งเป็นเกาะขนาดใหญ่อันดับหกของประเทศไทย รองลงมาจากเกาะภูเก็ต เกาะสมุย เกาะช้าง เกาะตะรุเตา เกาะพะงัน มีเนื้อที่ประมาณ 111 ตารางกิโลเมตร และเกาะเล็ก ๆ อีก 20 เกาะ ซึ่งอยู่ในความดูแลของอุทยานแห่งชาติหมู่เกาะช้าง ส่วนเกาะกูดอยู่ในความดูแลขององค์การบริหารส่วนตำบลเกาะกูด ทุกเกาะมีพื้นที่รวม 131.450 ตารางกิโลเมตร

## การคมนาคม
**ทางอากาศ** สามารถเดินทางโดยใช้สนามบินเกาะไม้ซี้ อยู่ห่างจากเกาะกูดเล็กน้อย สนามบินดังกล่าวมีความยาวทางวิ่ง 800 เมตร ก่อสร้างเมื่อปี พ.ศ. 2551

## อ้างอิง

กูด
กเกูด

*
หมวดหมู่:เขตแดนกัมพูชา–ไทย
วันทหารผ่านศึก (ประเทศไทย)

**วันทหารผ่านศึก** ตรงกับวันที่ 3 กุมภาพันธ์ ของทุกปี เนื่องจากเป็นวันที่รัฐบาลได้จัดตั้ง "องค์การสงเคราะห์ทหารผ่านศึก" ขึ้นเพื่อให้เป็นหน่วยงานถาวร ทำหน้าที่ให้การสงเคราะห์แก่ "ทหารผ่านศึก" และครอบครัวทหารผ่านศึกโดยตรง โดยมีการร่างพระราชบัญญัติองค์การสงเคราะห์ทหารผ่านศึก และประกาศใช้ในราชกิจจานุเบกษา จึงถือว่าวันนี้เป็นวันทหารผ่านศึกตลอดมา 

วันนี้ของทุกปี องค์การสงเคราะห์ทหารผ่านศึก และครอบครัวทหารผ่านศึก ทหารนอกประจำการ และผู้ที่กำลังปฏิบัติหน้าที่ในการรักษาความมั่นคงของชาติ จะร่วมกันจัดพิธีวางพวงมาลาที่อนุสาวรีย์ชัยสมรภูมิ เพื่อเป็นการแสดงความคารวะต่อดวงวิญญาณของเหล่านักรบผู้กล้า และยังมีพิธีสวนสนามเชิดชูเกียรติที่ลานอเนกประสงค์ กรมทหารราบที่ 11 มหาดเล็กราชวัลลภรักษาพระองค์ อีกด้วย

## อ้างอิง

ทหารผ่านศึก
หมวดหมู่:วันสำคัญในเดือนกุมภาพันธ์
หมวดหมู่:วันทหารผ่านศึก
หมวดหมู่:กองทัพไทย
หมวดหมู่:ประเทศไทยในปี พ.ศ. 2491
สายัณห์ ดอกสะเดา

**สายัณห์ ดอกสะเดา** (บางที่จะสะกดว่า "สายันต์ ดอกสะเดา") (เกิดเมื่อวันที่ 1 กุมภาพันธ์ พ.ศ. 2503–14 ธันวาคม พ.ศ. 2551) มีชื่อจริงว่า  **สายัณห์ ม่วงเจริญ** เป็นดาราตลกที่ได้รับการอุปการะโดย เด๋อ ดอกสะเดา สายัณห์เป็นบุคคลพิการทางสมองเนื่องจากภาวะดาวน์ซินโดรม มีสติปัญญาเทียบเท่าเด็กห้าขวบ แต่มีความสามารถในการแสดงตลก

สายัณห์ ดอกสะเดา เป็นบุตรชายของ ร้อยตรี ทองหล่อกับนางบังอร ม่วงเจริญ เคยรับโล่เกียรติคุณบุคคลพิการตัวอย่างในวันคนพิการ เมื่อวันที่ 12 พฤศจิกายน พ.ศ. 2548 

สายัณห์เสียชีวิต เมื่อวันที่ 14 ธันวาคม พ.ศ. 2551 ด้วยอาการแทรกซ้อนจากโรคไข้กาฬหลังแอ่น ณ โรงพยาบาลจุฬาลงกรณ์ รวมอายุ 48 ปี

## คอนเสิร์ต

* คอนเสิร์ต ร้อง เต้น เล่นละคร (19 พฤษภาคม 2550)

## ผลงานการแสดงละครโทรทัศน์

### ภาพยนตร์

## อ้างอิง

หมวดหมู่:นักแสดงตลกไทย
หมวดหมู่:นักแสดงตลกชายไทย
หมวดหมู่:คนพิการ
หมวดหมู่:บุคคลที่เกิดในปี พ.ศ. 2503
หมวดหมู่:บุคคลที่เสียชีวิตในปี พ.ศ. 2551
หมวดหมู่:เสียชีวิตจากโรคเยื่อหุ้มสมองอักเสบ
หมวดหมู่:นักแสดงชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หิมพานต์

**หิมพานต์** อาจหมายถึง

* กัณฑ์หิมพานต์ เป็นกัณฑ์ หรือตอนหนึ่ง จากเทศน์มหาชาติ
* ป่าหิมพานต์ ป่าในตำนานของฮินดู ระบุว่าอยู่บนเทือกเขาหิมาลัย
* มะม่วงหิมพานต์ เมล็ดใช้รับประทานเป็นอาหารว่าง ปลูกมากทางภาคใต้ของไทย
* ทศพล หิมพานต์ นักร้องลูกทุ่งไทย เด่นในด้านเพลงแหล่
* หิมพานต์ แบบอักษร
เวกเตอร์ (แก้ความกำกวม)

**เวกเตอร์** (vector) อาจหมายถึง

* เวกเตอร์ - ปริมาณชนิดหนึ่งที่มีทั้งขนาดและทิศทาง เขียนแทนด้วยรังสี
* ภาพเวกเตอร์ - ภาพที่สร้างขึ้นโดยการอ้างอิงกับจุดยอดต่างๆ ซึ่งทำให้ไม่สูญเสียความคมชัดเมื่อนำภาพมาขยาย
* ชื่อเรียกในภาษาซีพลัสพลัสของ แถวลำดับพลวัต (dynamic array)
แอนดี วอร์ฮอล

**แอนดี วอร์ฮอล** (; ) (ชื่อเมื่อเกิด **แอนดรู วอร์โฮลา จูเนียร์**; Andrew Warhola Jr., 6 สิงหาคม 1928&nbsp;– 22 กุมภาพันธ์ 1987) เป็นศิลปิน ผู้กำกับและผลิตภาพยนตร์ขาวอเมริกัน ผู้นำหลักคนหนึ่งในขบวนการศิลปะ ป็อปอาร์ท งานของเขาค้นหาความสัมพันธ์ระหส่างการแสดงออกทางศิลปะ, โฆษณา และ วัศนธรรมเซเลบริตี ซึ่งเฟื่องฟูในทศวรรษ 1960s เขาผลิตชิ้นงานโดยใช้สื่อหลายชนิด ตั้งแต่ภาพเขียน, งานพิมพ์ไหม, ภาพถ่าย, ภาพยนตร์ และ ประติมากรรม ผลงานชิ้นที่เป็นที่รู้จักมากที่สุดของเขา เช่นภาพพิมพ์ *[[Campbell's Soup Cans]]* (1962) และ *[[Marilyn Diptych]]* (1962), ภาพยนตร์แนวทดลอง *[[Empire (1964 film)|Empire]]* (1964) และ *[[Chelsea Girls]]* (1966) และกิจกรรมมัลติมีเดีย *[[Exploding Plastic Inevitable]]* (1966–67)

วอร์ฮอลเกิดและเติบโตในพิตต์สเบิร์กและแรกเริ่มประสบความสำเร็จในอาชีพการงานในสายงานนักวาดภาพประกอบโฆษณา ภายหลังเขาเริ่มจัดแสดงผลงานตนเองในหลาย ๆ หอศิลป์ในปลาทศวรรษ 1950s เขาเริ่มเป็นที่รู้จักในฐานะศิลปินผู้ทรงอิทธิพลและมีประเด็นเป็นที่ถกเถียง สตูดิโอของเขาในนิวยอร์ก เดอะแฟกทอรี ต่อมากลายเป็นแหล่งรวมที่มีขื่อเสียงของบรรดาปัญญาชน, แดรกควีน, นักเขียนบทละครเวที, โฮลบฮีเมียนสตรีทพีเพิล, เซเลบริตีในฮอลลีวูด และผู้อุปภัมภ์ศิลปะที่ร่ำรวย ในเดือนมิถุนายน 1968 เขาเกือบเสียชีวิตจากการลอบสังหารโดยนักสตรีนิยมหัวรุนแรง แวเลอรี โซแลนาส ผู้บุกเข้ายิงเขาในสตูดิโอ

หลังวอร์ฮลเข้ารับการผ่าตัดกระเพาะปัสสาวะ เขาเสียชีวิตด้วยอาการหัวใจเต้นผิดจังหวะในเดือนกุมภาพันธ์ 1987 อายุ 58 ปี

พิพิธภัณฑ์แอนดี วอร์ฮอลในบ้านเกิดของเขาเป็นพิพิธภัณฑ์ที่สชเนื้อหาเกี่ยวกับปัจเจกบุคคลเดียวที่ใหญ่ที่ถดในสหรัฐ ผลงานหลายชิ้นของเขาถูกซื้อขายในราคาสูง โดยชิ้นที่ถูกซื้อขายสูที่สุดอยู่ที่ US$105&nbsp;ล้าน ซึ่งคืองานผ้าใบจากปี 1963 ชื่อ *[[Silver Car Crash (Double Disaster)]]* และผลงานชิ้นอื่น ๆ ก็เป็นภาพเขียนที่แพงที่สุดที่เคยซื้อขายในประวัติศาสตร์

## อ้างอิง

หมวดหมู่:จิตรกรชาวอเมริกัน
หมวดหมู่:ชาวอเมริกันเชื้อสายสโลวัก
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้รอดชีวิตจากการลอบสังหาร
หมวดหมู่:ชายรักร่วมเพศชาวอเมริกัน
หมวดหมู่:ศิลปินที่มีความหลากหลายทางเพศ
หมวดหมู่:ผู้กำกับภาพยนตร์ที่มีความหลากหลายทางเพศ
หมวดหมู่:บุคคลจากพิตต์สเบิร์ก
หมวดหมู่:ศิษย์เก่าจากมหาวิทยาลัยคาร์เนกีเมลลอน
เขานางพันธุรัต

**เขานางพันธุรัต** ตั้งอยู่ที่บ้านเขาไม้นวล  ต.เขาใหญ่  อ.ชะอำ  จังหวัดเพชรบุรี

## วรรณคดี ตำนาน "เรื่องสังข์ทอง"
นางพันธุรัตเป็นยักษ์ ได้รับพระสังข์มาเป็นบุตรบุญธรรมโดยนางและบริวารแปลงร่างเป็นมนุษย์ วันหนึ่งพระสังข์ได้เข้าไปในเขตหวงห้าม จึงรู้ว่านางพันธุรัตเป็นยักษ์ก็คิดหลบหนี พระสังข์ได้เข้า ไปในเขตหวงห้ามลงไปชุบตัวในบ่อทองเอาชุดเจ้าเงาะและของวิเศษเหาะหนี นางพันธุรัตกลับมา ไม่พบพระสังข์ก็ออกตาม นางพยายามอ้อนวอนให้พระสังข์กลับ แต่ไม่เป็นผลนางพันธุรัตเสียใจ จนอกแตกตาย  ตามตำนานเมืองเพชร พอนางพันธุรัตตายพระสังข์ก็ได้จัดการทำศพและร่างของ
นางก็ได้กลายเป็นภูเขา ซึ่งถ้ามองดี ๆ ก็จะคล้ายผู้หญิงนอน ชาวบ้านจึงได้เรียกภูเขาลูกนี้ว่า "เขานางนอน หรือเขานางพันธุรัต"สืบต่อมาจนเท่าทุกวันนี้

## ประวัติ
เมื่อวันที่ 27 พฤษภาคม พ.ศ. 2537 แท่งหินซึ่งเรียกว่า "โกศนางพันธุรัต"ได้เกิดพังทลายลงมารวม เนื้อที่ประมาณ 20 ไร่ เนื่องมาจากช่วงเวลานั้นฝนได้ตกลงมาหนักเป็นเวลาต่อเนื่อง วันที่ 18 กรกฎาคม พ.ศ. 2539 พระบาทสมเด็จพระเจ้าอยู่หัวฯได้เสด็จพระราชดำเนินโดยเฮลิคอปเตอร์พระที่นั่งผ่านเทือกเขา เจ้าลายใหญ่ (เขานางพันธุรัต) มีพระราชดำรัสถามถึงรายละเอียดการระเบิดหิน และพระองค์ได้มีรับสั่งว่า "ใครเป็นเจ้าของการระเบิดภูเขา จะขอให้ยกเลิก การระเบิดได้ไหมอยากรักษาโกศนางพันธุรัตไว้"

## พระราชดำริ
เมื่อปี 2541 พระบาทสมเด็จพระเจ้าอยู่หัวฯและสมเด็จพระนางเจ้าฯพระบรมราชินีนาถมีพระราชกระแสรับสั่ง  "ให้อนุรักษ์พื้นที่บริเวณเขานางพันธุรัตไว้เป็นมรดกของชาติเพื่อให้คนรุ่นหลังได้ศึกษาถึงตำนานที่ได้เล่าสืบต่อกันมาเกี่ยวกับนางพันธุรัตในวรรณคดีไทยเรื่อง สังข์ทอง ซึ่งเป็นวรรณกรรมอันทรงคุณค่ายิ่งต่อประเทศไทย

นางพันธุรัต
หมวดหมู่:อำเภอชะอำ
ลิบอง

**ลิบอง** (; ) ชื่อรอง **จื่อหมิง** เป็นหนึ่งในแม่ทัพคนสำคัญยิ่งของง่อก๊ก มีความเก่งกาจ และเฉลียวฉลาดอย่างมาก

ลิบองมีฐานะยากจน เกิดที่เมืองยีหลำแห่งอิจิ๋ว เริ่มต้นโดยไต่เต้าจากการเป็นทหารเลวพร้อมกับตันเติ้ง ผู้เป็นพี่เขย ตั้งแต่อายุเพียง 16 ปี แต่ได้แสดงความสามารถบ่อยครั้งรวมถึงความใจถึงจนถึงขั้นบ้าระห่ำ จนพี่เขยตกใจ ครั้งหนึ่งได้หุนหันพลันแล่นจนตัดหัวของทหารรุ่นพี่คนหนึ่งที่พูดจาดูถูกปรามาสซึ่งหน้า แล้วหนีคดีความไปซ่อนตัว แต่ถูกซุนเซ็กเกลี้ยกล่อม หลังจากพูดกันไม่กี่คำ ลิบองก็ยอมเข้ากับซุนเซ็ก เมื่อพี่เขยสิ้น ลิบองก็ได้ขึ้นครองตำแหน่งแทน จนกระทั่งหมดยุคของซุนเซ็ก มาถึงซุนกวนและจิวยี่ รวมถึงโลซก  ลิบองได้แสดงฝีมือจนกระทั่งซุนกวนไว้ใจ ให้นำทัพจัดการเรื่องสำคัญต่าง ๆ เมื่อยังหนุ่ม ลิบองแทบไม่มีความรู้ในเรื่องตำรา เนื่องจากเป็นผู้ไม่มีการศึกษา จนซุนกวนสั่งให้ลิบองศึกษาหาความรู้เพิ่มเติม ซึ่งลิบองได้หันมาศึกษาเล่าเรียน ครั้งหนึ่งโลซกได้ดูหมิ่นความรู้ของลิบอง แต่เมื่อได้เจรจาแล้วพบว่าลิบองมีความคิดที่ลึกซึ้ง มีกลศึกที่แยบคาย  จนโลซกต้องเปลี่ยนความคิด สิ่งที่สร้างชื่อเสียงให้กับลิบอง คือการวางแผนยึดเกงจิ๋วกลับคืน และจับตัวกวนอูได้ จนทำให้กวนอูถูกประหารชีวิตในที่สุด โดยที่แทบจะไม่ต้องสูญเสียไพร่พลเลย ทำให้ซุนกวนชื่นชมในตัวลิบองมาก แต่ลิบองกลับเสียชีวิต จากโรคภัยหลังจากยึดเกงจิ๋วได้ไม่นาน ในวรรณกรรมเล่าว่าลิบองเสียชีวิตจากการถูกวิญญาณกวนอูเข้าสิง กลางงานเลี้ยงที่ซุนกวนจัดให้เพื่อฉลองชัยชนะ แต่แท้จริงแล้วลิบองเสียชีวิตด้วยอาการที่ไม่ทราบสาเหตุ ขณะอายุได้ 42 ปี โดยซุนกวนยกตำแหน่งเจ้าเมืองลำกุ๋นและฉานเหลิง พร้อมเงินหนึ่งแสน ทองคำห้าร้อยชั่ง แต่ทว่ายังไม่ทันได้รับก็เสียชีวิตไปเสียก่อน ก่อนเสีย ลิบองได้ยกทรัพย์สมบัติทั้งหมดให้แก่ทางการ

## อ้างอิง

## แหล่งข้อมูลอื่น
*สามวันจากลิบองเป็นอื่น

หมวดหมู่:ขุนพลของซุนกวน
พระราชวังบวรสถานพิมุข

[right|thumb|200px|แนวกำแพง[วังสวนมังคุดซึ่งถูกเข้าใจผิดว่าเป็นกำแพงวังหลัง]]
**พระราชวังบวรสถานพิมุข** หรือ **วังหลัง**  คือ วังของสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ ซึ่งทรงเป็นกรมพระราชวังบวรสถานพิมุขในรัชกาลที่ 1 สร้างขึ้นที่ตำบลสวนลิ้นจี่ ตั้งแต่เมื่อครั้งยังดำรงพระยศเป็นสมเด็จเจ้าฟ้ากรมหลวงอนุรักษ์เทเวศร์ ถือว่าเป็นพระราชนิเวศน์เดิมของพระองค์ท่าน พื้นที่ดังกล่าวนี้มีขอบเขตทางทิศเหนือจรดกำแพงเมืองธนบุรีเดิม ทางทิศใต้จรดฉางเกลือ  

วังหลังนี้เป็นกำลังสำคัญที่จะป้องกันพระนครทางทิศตะวันตกฝ่ายเหนือจากการรุกรานของข้าศึก ถัดจากวังหลังลงไปเป็นตำบลสวนมังคุด ซึ่งเป็นบ้านเดิมของสมเด็จพระเจ้าพี่นางเธอ เจ้าฟ้ากรมพระเทพสุดาวดี ต่อไปเป็นบ้านปูนและบ้านขมิ้นตามลำดับ  ครั้นกรมพระราชวังหลังทิวงคตแล้ว  วังก็ถูกแบ่งออกเป็นตอน ๆ  ตอนพระมนเทียรสถานเดิม เจ้าครอกทองอยู่ ที่เรียกกันทั่วไปว่า "เจ้าครอกข้างใน" ประทับอยู่ ทางตอนใต้แบ่งออกเป็น 3 วัง คือ 

* วังเหนือ เรียกว่า **วังน้อย** เป็นที่ประทับของพระสัมพันธวงศ์เธอ กรมหมื่นนเรศร์โยธี
* วังกลาง เรียกว่า **วังกลาง** เป็นที่ประทับของพระสัมพันธวงศ์เธอ กรมหลวงเสนีบริรักษ์ ต้นราชสกุลเสนีวงศ์ 
* วังใต้ เรียกว่า **วังใหญ่** เป็นที่ประทับของพระสัมพันธวงศ์เธอ กรมหมื่นนราเทเวศร์ ต้นราชสกุลปาลกะวงศ์ 

ครั้นถึงรัชสมัยพระบาทสมเด็จพระนั่งเกล้าเจ้าอยู่หัว เชื้อสายกรมพระราชวังหลังไม่มีกำลังที่จะดูแลรักษาวัง จึงได้ปล่อยให้ร้างอยู่อย่างนั้น โดยที่รอบ ๆ เป็นที่อยู่ของราชสกุลเสนีวงศ์หรือปาลกะวงศ์ ซึ่งเป็นเชื้อสายของกรมพระราชวังหลังในปัจจุบัน ที่เหลือกลายเป็นที่ดินราษฎรไป

คณะกรรมการสร้างโรงพยาบาลศิริราชได้ขอพระราชทานที่แปลงใต้ คือ วังกรมหมื่นนราเทเวศร์ มาเป็นพื้นที่สำหรับสร้างโรงพยาบาล ต่อมาโรงพยาบาลศิริราชได้ขยายออกไปจนเกือบเต็มวังหลัง โดยได้รับพระราชทานพื้นที่เพิ่มเติมบ้าง  เวนคืนด้วยเงินงบประมาณบ้าง ส่วนเขตวังหลังส่วนเหนือซึ่งเป็นที่ของสถานีรถไฟธนบุรี ทางโรงพยาบาลศิริราชเพิ่งได้รับกรรมสิทธิ์เพิ่มเติมอีก 30 ไร่ เมื่อปี พ.ศ. 2547 เพื่อพัฒนาเป็นสถาบันการแพทย์ชั้นเลิศในเอเชียอาคเนย์ คือ โรงพยาบาลศิริราช ปิยมหาราชการุณย์ ซากกำแพงวังหลังส่วนนี้ได้รับการอนุรักษ์ดูแลเป็นอย่างดี โดยมีกระจกควบคุมอุณหภูมิครอบไว้อยู่

ปัจจุบันตำบลวังหลังได้รับการเปลี่ยนชื่อเป็น แขวงศิริราช ส่วนถนนเข้าวังหลังได้รับชื่อว่า ถนนวังหลัง

## อ้างอิง

* หนังสือ **ศิริราชร้อยปี ประวัติและวิวัฒนาการ** โดย  **ศ.นพ. สรรใจ  แสงวิเชียร**
*

หมวดหมู่:อดีตที่ประทับของพระมหากษัตริย์ในประเทศไทย
หมวดหมู่:พระราชวังในประเทศไทย
หมวดหมู่:พระราชวังในกรุงเทพมหานคร
หมวดหมู่:วังหลัง
หมวดหมู่:โบราณสถานในเขตบางกอกน้อย‎
แพร่งนรา

[thumb|[วังวรวรรณในปัจจุบัน]]
**แพร่งนรา** เป็นย่านการค้าที่ตั้งอยู่ระหว่างวัดสุทัศน์เทพวรารามกับวัดมหรรณพาราม ระหว่างถนนตะนาวกับถนนอัษฎางค์ อยู่ทางทิศเหนือของแพร่งภูธร และอยู่ทางทิศใต้ของแพร่งสรรพศาสตร์ บริเวณนี้เดิมคือวังวรวรรณซึ่งเป็นที่ประทับของพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ ต้นราชสกุลวรวรรณ ต่อมาวังนี้ถูกเวนคืนเพื่อนำพื้นที่มาสร้างเป็นถนน ตามโครงการขยายความเจริญของพระนครในสมัยนั้น คงเหลือเพียงพระตำหนักไม้เก่าหลังเล็ก ที่เดิมเป็นที่ตั้งของโรงละครปรีดาลัย ซึ่งต่อมาถูกปรับให้เป็นโรงเรียนตะละภัฏศึกษา และมีการแบ่งพื้นที่ริมถนนสร้างเป็นอาคารพาณิชย์ขายให้แก่เอกชน ชาวบ้านแถบนั้นจึงเรียกย่านนั้นว่า *แพร่งนรา* ตามพระนามของพระเจ้าบรมวงศ์เธอ กรมพระนราธิปประพันธ์พงศ์

ปัจจุบัน แพร่งนราเป็นแหล่งที่ตั้งของร้านอาหารที่หลากหลายขึ้นชื่อและหลายประเภท เช่นเดียวกับแพร่งภูธร, ถนนตะนาว และถนนมหรรณพที่อยู่ใกล้เคียง ของขึ้นชื่อของที่นี่ ได้แก่ ลูกชิ้นหมูปิ้ง, ขนมหวานไทย, ปาท่องโก๋, กล้วยปิ้ง และขนมเบื้อง  

## ดูเพิ่ม
*แพร่งภูธร
*แพร่งสรรพศาสตร์

## อ้างอิง

## แหล่งข้อมูลอื่น

หมวดหมู่:แพร่ง
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
หมวดหมู่:ย่านในกรุงเทพมหานคร
แพร่งสรรพศาสตร์

thumb|ซุ้มประตูวังสรรพสาตรศุภกิจ
**แพร่งสรรพศาสตร์** หรือ **แพร่งสรรพสาตร** [สัน-พะ-สาด] เป็นย่านการค้าที่อยู่ระหว่างถนนตะนาวกับถนนอัษฎางค์ อยู่ทางทิศเหนือของแพร่งนรา บริเวณนี้เดิมเป็น **[[วังสรรพสาตรศุภกิจ]]** เป็นวังที่ประทับของพระเจ้าบรมวงศ์เธอ พระองค์เจ้าทองแถมถวัลยวงศ์ กรมหลวงสรรพสาตรศุภกิจ ต้นราชสกุลทองแถม ซึ่งก่อสร้างขึ้นอย่างวิจิตรบรรจงเมื่อ พ.ศ. 2444 มีซุ้มประตูสวยงาม เนื่องจากกรมหลวงสรรพสาตรศุภกิจทรงเป็นผู้บังคับบัญชากรมช่างในพระบรมมหาราชวัง ต่อมาใน พ.ศ. 2501 และ พ.ศ. 2510 วังนี้เกิดเพลิงไหม้เสียหายจนหมด คงเหลือแต่ซุ้มประตูวัง และมีการสร้างตึกแถวสมัยใหม่ขึ้นมาแทน เรียกย่านนี้ว่า **แพร่งสรรพสาตร** ตามพระนามของพระเจ้าบรมวงศ์เธอ กรมหลวงสรรพสาตรศุภกิจ ต่อมาจึงเพี้ยนเป็น **แพร่งสรรพศาสตร์**

แพร่งสรรพศาสตร์ ในยุคราว พ.ศ. 2500 เคยเป็นแหล่งซ่องโสเภณีที่ขึ้นชื่อแห่งหนึ่งของพระนคร

## ดูเพิ่ม
*แพร่งภูธร
*แพร่งนรา

## อ้างอิง

## แหล่งข้อมูลอื่น

หมวดหมู่:แพร่ง
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
หมวดหมู่:ย่านในเขตพระนคร
วังสรรพสาตรศุภกิจ

**วังสรรพสาตรศุภกิจ** เป็นวังที่ประทับของพระเจ้าบรมวงศ์เธอ กรมหลวงสรรพสาตรศุภกิจ ต้นราชสกุลทองแถม ซึ่งก่อสร้างขึ้นเมื่อ พ.ศ. 2444 ทางทิศเหนือของวังวรวรรณ ของพระเจ้าบรมวงศ์เธอ กรมพระนราธิปประพันธ์พงศ์ เนื่องจากกรมหลวงสรรพสาตรศุภกิจ ทรงเป็นผู้บังคับบัญชากรมช่างในพระบรมมหาราชวัง  จึงก่อสร้างวังสรรพสาตรศุภกิจอย่างวิจิตรบรรจง มีซุ้มประตูสวยงาม ต่อมาใน พ.ศ. 2510 วังนี้เกิดเพลิงไหม้เสียหายจนหมด คงเหลือแต่ซุ้มประตูวัง และมีการสร้างตึกแถวสมัยใหม่ขึ้นมาแทน เรียกย่านนี้ว่า **แพร่งสรรพสาตร** ตามพระนามของพระเจ้าบรมวงศ์เธอ กรมหลวงสรรพสาตรศุภกิจ ต่อมาจึงเพี้ยนเป็น **[[แพร่งสรรพศาสตร์]]**

## แหล่งข้อมูลอื่น

สรรพสาตรศุภกิจ
หมวดหมู่:โบราณสถานในเขตพระนคร
PAD

**PAD** อ่านว่าแป๊ด

ในยุคไทยใหญ่แป๊ดหมายถึงความฉิบหาย

ในปัจจุบัน "แป๊ด" หมายถึงสิ่งที่ไม่น่าจะเกิดขึ้นหรือไม่น่าจะเป็นไปได้ มีคนเพียงบางกลุ่มเท่านั้นที่คิดว่า "แป๊ด" จะเกิดขึ้น

* กองบินตำรวจ (Police Aviation Division) ของประเทศไทยเป็นหน่วยงานในสังกัดสำนักงานตำรวจแห่งชาติ
* โรคของหลอดเลือดส่วนปลาย (peripheral artery disease) หมายถึงโรคทั้งหมดที่เกิดจากการอุดตันของหลอดเลือดแดงขนาดใหญ่ในแขนขา
* พันธมิตรประชาชนเพื่อประชาธิปไตย (People's Alliance for Democracy) กลุ่มการเคลื่อนไหวทางการเมืองในประเทศไทย
* Paderborn Lippstadt Airport ในประเทศเยอรมนี - เป็นรหัสสนามบิน สมาคมขนส่งทางอากาศระหว่างประเทศ ของสนามบิน
ซูกห์บายาร์ เนเมกบาร์ยา

**ซูกห์บายาร์ เนเมกบาร์ยา** หรือ **ซูครีย์ เนเมกบายาร์** (อังกฤษ:** Sukhbayar Nemekbayar** มองโกล : **Сүхбаяр Нэмэгбаяр**)  นักมวยสากลชาวมองโกเลีย

## เกียรติประวัติ
* แชมป์เฉพาะกาล PABA รุ่นจูเนียร์เฟเธอร์เวท (2540)
** ชิง, 16 ก.พ. 2540 ชนะทีเคโอ​ เดช ป.เปาอินทร์ ยก 11 ที่ สนามกีฬาสุบิน พิมพยจันทร์ จ.ฉะเชิงเทรา
** เสียแชมป์, 12 เม.ย. 2540 แพ้น็อก บูลัน บูกียาร์โซ ยก 8 ที่ ติมอร์ตะวันออก​
* แชมป์ PABA ไลท์เวท (2541)
** ชิง, 27 มิ.ย. 2541 ชนะน็อก เจปปี โฮลแมน ยก 10 ที่ อินโดฯ
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นจูเนียร์ไลท์เวทที่ว่าง , 16 เม.ย. 2541 แพ้คะแนน ยอดสนั่น 3เคแบตเตอรี่ ที่ หาดหัวหิน​ จ.ประจวบคีรีขันธ์​
** ชิงแชมป์ PABA รุ่นเฟเธอร์เวท, 28  พ.ค. 2542 เสมอ เซริกซาน เอซมากัมเบตอฟ ที่ คาซัคฯ
** ชิงแชมป์ PABA รุ่นซูเปอร์เฟเธอร์เวท,20 มิ.ย. 2542 เสมอ ยอดสนั่น 3เคแบตเตอรี่ ที่ บางบอน กทม.

## แหล่งข้อมูลอื่น
*สถิติการชก boxrec.com 
*วิดีโอการชิงแชมป์พาบาระหว่างยอดสนั่น 3เคแบคเตอรี่ กับ ซูครีย์ เนเมกบาร์ยา​
หมวดหมู่:นักมวยสากลชาวมองโกเลีย
หมวดหมู่:แชมป์ PABA
หมวดหมู่:นักมวยสากลชาวมองโกเลีย
หมวดหมู่:บุคคลจากอูลานบาตาร์
หมวดหมู่:นักกีฬาชาวมองโกเลีย
ลักวา ซิม

**ลักวา ซิม** () นักมวยสากลชาวมองโกเลีย มีชื่อจริงว่า **ดูการ์บาตาร์ ลักวา** (Dugarbaataryn Lkhagva; มองโกล: Дугарбаатарын Лхагва) เกิดเมื่อวันที่ 10 มีนาคม  พ.ศ. 2515 มีสถิติการชก 26 ครั้ง ชนะ 21 (น็อก 18) เสมอ 1 แพ้ 4 ถือเป็น แชมป์โลกมวยสากลคนแรกของมองโกเลีย โดยเป็นแชมป์โลกสองรุ่นคือรุ่นซูเปอร์เฟเธอร์เวทและไลท์เวท

## ประวัติ
เกิดที่เมืองอูลานบาตาร์ ประเทศมองโกเลีย เริ่มชกมวยสากลอาชีพเมื่อ พ.ศ. 2538 ได้ครองแชมป์ PABA และเคยมาชกในเมืองไทยภายใต้การจัดการของ นิวัฒน์ เหล่าสุวรรณวัฒน์ แต่หลังจากที่ชิงแชมป์โลกแพ้เมื่อ พ.ศ. 2540 ก็ไม่ได้มาชกในสังกัดของนิวัฒน์ เหล่าสุวรรณวัฒน์ อีก ต่อมาได้ครองแชมป์โลก WBA รุ่นซูเปอร์เฟเธอร์เวท ในการชิงแชมป์ไฟท์บังคับในฐานะรองแชมป์โลก WBA อันดับ 1 รุ่นซูเปอร์เฟเธอร์เวท ชนะทีเคโอ​ ทากาโนริ ฮาตาเกยามะ เจ้าของแชมป์โลกถึงถิ่นประเทศญี่ปุ่น แต่ก็เสียตำแหน่งให้ แบก จ็องคว็อนในปีเดียวกัน ใน พ.ศ. 2545 ขึ้นชิงแชมป์โลก WBA รุ่นเดิมที่ว่างกับยอดสนั่น 3เคแบตเตอรี่ ​ แต่เป็นฝ่ายแพ้คะแนน จากนั้นเลื่อนขึ้นไปชกรุ่นไลท์เวท และใน พ.ศ. 2547 ได้ชิงแชมป์โลก WBA (ที่ว่าง) ในฐานะรองแชมป์โลก WBA อันดับ 3 รุ่นไลท์เวท ชนะทีเคโอ​ยก 5 มิเกล กายิสต์ นักมวยชาวปานามา​ รองแชมป์โลก WBA อันดับ 1 รุ่นไลท์เวท ต่อมาได้เสียแชมป์ในการชกครั้งต่อมากับฮวน ดิแอซ นักมวยชาวอเมริกัน​เชื้อสาย​เม็กซิกันรองแชมป์โลก WBA อันดับ 7 และในปีต่อมาได้แขวนนวมไป

## เกียรติประวัติ
* แชมป์ PABA รุ่นไลท์เวท (2538 - 2539)
** ชิง, 28 ธ.ค.2538 ชนะน็อก แมค การามอย () ยก 4 ที่จาการ์ตา ประเทศอินโดนีเซีย
** ป้องกันแชมป์ครั้งที่ 1, 24 ก.พ. 2539 ชนะน็อก อี แคป ยง () ยก 2 ที่ควังยังยิมเนเซียม ควังยัง ประเทศเกาหลีใต้ 
* แชมป์ PABA รุ่นจูเนียร์ไลท์เวท (2539 - 2540) 
** ชิง (ที่ว่าง), 23 มี.ค. 2539 ชนะคะแนน สิงห์หนุ่ม ชูวัฒนะ () ที่พาต้าหัวหมาก กรุงเทพมหานคร ประเทศไทย 
** ป้องกันแชมป์ครั้งที่ 1, 19 พ.ค. 2539 ชนะน็อก โนรี จ๊อกกี้ยิม () ยก 6 ที่มหาชัยวิลล่า จังหวัดสมุทรสาคร ประเทศไทย 
** ป้องกันแชมป์ครั้งที่ 2, 21 ก.ย. 2539 ชนะทีเคโอ​ ฆิลเบร์โต กอนซาเลซ () ยก 6 ที่เซ็นทรัลพลาซารัตนาธิเบศร์ จังหวัดนนทบุรี​ ประเทศไทย
* แชมป์โลก WBA รุ่นซูเปอร์เฟเธอร์เวท (2542)
** ชิง, 27 มิถุนายน พ.ศ. 2542 ชนะทีเคโอ ทากาโนริ ฮาตาเกยามะ () ยก 5 ที่อาริอาเกะคอลิเซียม โตเกียว ประเทศญี่ปุ่น 
** เสียแชมป์, 31 ต.ค. 2542 แพ้คะแนน จอง คว็อน แบค () ที่กิยังยิมเนเซียม ปูซาน ประเทศเกาหลีใต้
* แชมป์โลก WBA รุ่นไลท์เวท (2547)
** ชิง (ที่ว่าง​) , 10 เม.ย. 2547 ชนะทีเคโอ​ มิเกล กายิสต์ () ยก 5 ที่แมนดะเลย์เบย์ ลาสเวกัส สหรัฐ​
** เสียแชมป์, 17 ก.ค. 2547 แพ้คะแนน ฮวน ดิแอช () ที่เอ็นอาร์จีเซนเตอร์ ฮิวสตัน สหรัฐ
*ตำแหน่งผู้ท้าชิงแชมป์โลกอย่างเป็นทางการ WBA รุ่นไลท์เวท
**ชิง , 16 ก.ย. 2548 ชนะทีเคโอ อีโบ เอลเดอร์ () ยก 12 ที่แก๊สเซาท์อารีนา ดูลูท สหรัฐ​
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นซูเปอร์เฟเธอร์เวท 1 ก.พ. 2540 แพ้คะแนน ชเว ยง-ซู () ที่ซ็องนัมอินดอร์อารีนา ซ็องนัม ประเทศเกาหลีใต้
** ชิงแชมป์โลก WBA รุ่นซูเปอร์เฟเธอร์เวท (ที่ว่าง) , 13 เม.ย. 2545 แพ้คะแนน ยอดสนั่น 3เคแบตเตอรี่ () ที่ศาลากลางจังหวัดนครราชสีมา จังหวัดนครราชสีมา ประเทศไทย

## แหล่งข้อมูลอื่น
*  สถิติการชก boxrec.com
* การชิงแชมป์โลกครั้งแรกของ ลักวา ซิม
* การชิงแชมป์โลกที่ว่างกับ ยอดสนั่น สามเคแบตเตอรี่
*การชิงแชมป์โลกที่ว่างกับ มิเกล กายิสต์
* การป้องกันตำแหน่งแชมป์โลกรุ่นไลท์เวท กับ ฮวน ดิแอซ 

หมวดหมู่:นักมวยสากลชาวมองโกเลีย
หมวดหมู่:แชมป์ PABA
หมวดหมู่:แชมป์โลก WBA
หมวดหมู่:นักกีฬาชาวมองโกเลีย 
หมวดหมู่:บุคคลจากอูลานบาตาร์
การ์ดเสียง

thumb|การ์ดเสียงของ ซาวน์บลาสเตอร์ไลฟ์

**การ์ดเสียง** หรือ **ซาวน์การ์ด** () คืออุปกรณ์คอมพิวเตอร์ที่ทำหน้าที่แปลงข้อมูลดิจิทัลที่เก็บรายละเอียดเกี่ยวกับเสียงต่าง ๆ แปลงเป็นสัญญาณเสียงในรูปแบบสัญญาณทางไฟฟ้า

เสียงเป็นส่วนสำคัญของระบบมัลติมีเดียไม่น้อยกว่าภาพ ดังนั้นการ์ดเสียงจึงเป็นอุปกรณ์ จำเป็นที่สำคัญของระบบ คอมพิวเตอร์ มัลติมีเดีย
การ์ดเสียงได้รับการพัฒนาคุณภาพอย่างรวดเร็วเพื่อ ให้ได้ประสิทธิภาพของเสียงและความผิดเพี้ยน น้อยที่สุด ตลอดจนระบบเสียง 3 มิติในปัจจุบัน
ความชัดเจน ของเสียงจะมีประสิทธิภาพดีเพียงใดนั้น ขึ้นอยู่กับปัจจัยหลัก 2 ประการ คือ อัตราการสุ่มตัวอย่าง และ ความแม่นยำ ของตัวอย่างที่ได้
ซึ่งความแม่นยำของตัวอย่างนั้นถูกกำหนด โดยความสามารถของ A/D Converter ว่ามีความ ละเอียดมากน้อยเพียงใด ทำอย่างไรจึงจะประมาณ
ค่าสัญญาณดิจิทัลได้ใกล้เคียงกับสัญญาณเสียงมากที่สุด ความละเอียดของ A/D Converter นั้นถูก กำหนด โดยจำนวนบิตของสัญญาณดิจิทัลเอาต์พุต
เช่น
- A/D Converter 8 bit จะสามารถแสดงค่าที่ต่างกันได้ 256 ระดับ
- A/D Converter 16 bit จะสามารถแสดงค่าที่ต่างกันได้ 65,536 ระดับ
หากจำนวนระดับมากขึ้นจะทำให้ความละเอียดยิ่งสูงขึ้นและการผิดเพี้ยนของสัญญาณเสียงยิ่งน้อยลง
นั่นคือ ประสิทธิภาพที่ของเสียง ที่ได้รับดีขึ้นนั่นเอง แต่จำนวนบิตต่อหนึ่งตัวอย่างจะมากขึ้นด้วย

## ส่วนประกอบ

การ์ดเสียงเกิดจากการนำเอาอุปกรณ์อิเลคทรอนิคส์มาประกอบรวมกันบนแผง PCB (Print Circuit Board)
โดยมี ชิปที่เป็นอุปกรณ์หลักในการสร้างเสียงคือ Synthesizer ซึ่งในปัจจุบันมักเป็นแบบ wave table
โดยผู้ผลิตชิปสังเคราะห์ เสียงที่มีชื่อเสียง คือ ESS และ Yamaha ส่วนอื่นจะเป็นช่องต่อสำหรับนำสัญญาณเข้า-ออก เพื่อทำงานด้านเสียง

1. คอนเน็คเตอร์ CD Audio เป็นส่วนที่อยู่ในเครื่อง เพื่อรับสัญญาณเสียงแบบอนาล็อกจากไดร์ฟซีดีรอมผ่านสายเชื่อม
ต่อที่มี 4 ช่อง สำหรับนำมาเสียบเข้ากับตัวคอนเน็คเตอร์ การเสียบผิด ด้านไม่ทำให้เสียหายแต่จะเป็นการสลับช่องสัญญาณออก สู่ ลำโพงซ้าย-ขวา เท่านั้น

2. ชิปสังเคราะห์เสียง หรือ Synthesizer ในยุคแรกเป็นแบบ FM ที่เรียกว่า Frequency Modulation เป็นการ
สังเคราะห์เสียงแบบผสมความถี่ซึ่งไม่นิยมใช้ ปัจจุบันนี้ เพราะไม่สามารถให้เสียงที่เป็นธรรมชาติเหมือนเครื่องดนตรีจริงได้
WaveTable เป็นวิธีการสังเคราะห์เสียงที่นิยมใช้กันมากที่สุด ในยุคปัจจุบันเนื่องจากสามารถให้เสียงได้ใกล้เคียงกับเครื่อง ดนตรีจริงมากที่สุด
ซึ่งวิธีการคือ บันทึกเสียงเครื่องดนตรีจริงของเครื่องดนตรีแต่ละชนิดไว้เป็นช่วงสั้น ๆ เพื่อเก็บไว้เป็นต้น
แบบไปหาจากเสียงต้นแบบในตารางเสียงที่มีความถี่เดียวกันมา การ์ดเสียงที่ใช้วิธีการนี้ จึงให้เสียงเหมือนกับมีเครื่องดนตรี บรรเลงอยู่จริง ๆ

3. ช่อง Line - out (สีชมพู) ช่องต่อนี้จะมีเฉพาะการ์ดเสียงแบบ 4 แชนแนล ใช้สำหรับต่อสัญญาณเสียง ไปยังลำโพง แบบ Surround ซ้าย-ขวา

4. ช่อง Line - in (สีน้ำเงิน) สำหรับรับสัญญาณเสียงจากอุปกรณ์กำเนินเสียงอื่น เช่น เครื่องเล่นวิทยุ - เทป เครื่องเล่นซีดี
ฯลฯ เข้ามาที่การ์ดเพื่อขยายสัญญาณเสียง หรือแสดงผลที่เครื่องของเรา

5. ช่อง Speaker (สีเขียว) สำหรับส่งสัญญาณเสียงจากการ์ดเสียงออกไปยังลำโพงปกติในแบบสเตอริโอ

6. MIDI/Game Port เป็นคอนเน็คเตอร์รูปตัว "D" ใช้ต่อพ่วงอุปกรณ์ประเภท MIDI หรืออุปกรณ์สำหรับเล่นเกม เช่น จอยสติก เกมแพด ฯลฯ

## อ้างอิง

หมวดหมู่:การ์ดเสียง
ยุล ควอน

thumb|ยุล ควอน

**ยุล ควอน** (권율 - *Yul Kwon*) คือผู้ชนะการแข่งขันรายการ เซอร์ไวเวอร์ คุก ไอส์แลนด์ส เป็น 1 ใน 5 ของสมาชิกเผ่าเอเชีย และมีเชื้อชาติเกาหลี เช่นเกี่ยวกับ เบ็คกี้ ลีสมาชิกเผ่าเดียวกัน ยุลเป็นผู้เข้าแข่งขันที่หาสิทธิคุ้มกันบนเกาะอัปยศพบคนแรก ถึงแม้จะถูกส่งไปเกาะอัปยศเพียงครั้งเดียวและครั้งแรกก็ตาม ยุล อายุ 31 ปี เป็นที่ปรึกษาการบริหารจัดการ

## ประวัติ
ยุล ควอน เกิดที่ ควีนส์, นิวยอร์ก ซึ่งพ่อแม่ของเขาเป็นชาวเกาหลีใต้ ผู้ย้ายถิ่นฐานมาอยู่ในอเมริกา หลังจากนั้นครอบครัวของเขาย้ายไปที่ เวสต์ โคสต์ เมื่อตอนเขาอายุ 6 ขวบ เขาจึงใช้ชีวติในวัยเด็กที่ คอนคอร์ด รัฐ แคลิฟอร์เนีย เขาเข้ารับการศึกษาที่โรงเรียนมัธยมที่นอร์ธเกท ใน วอลนัท ครีค รัฐ แคลิฟอร์เนีย ซึ่งเขาได้เล่นกีฬาประเภท โปโลน้ำในทีมของโรงเรียน กีฬาประเภทลู่ และ ยังได้เป็นตัวแทนนักเรียนกล่าวสุนทรพจน์ในวันจบการศึกษาด้วย   

ยุลได้ศึกษาต่อที่ มหาวิทยาลัยสแตนฟอร์ด และได้รับปริญญาทางด้านวิทยาศาสตร์คอมพิวเตอร์ นอกจากนั้นขณะเรียนอยู่ ยุลได้รับรางวัล เจมส์ ลีออนส์ ทางด้านการบริการ, เขาร่วมตัวแทนของมหาวิทยาลัยในกองทัพเรือสหรัฐ และจบการศึกษาในสมาคม ไฟ เบต้า คัปปา ด้วย นอกจากนั้นยุลยังได้รับประกาศนียบัตรทางด้านกฎหมาย ที่โรงเรียนกฎหมายเยลด้วย ซึ่งที่โรงเรียนนี้เองเขาได้เป็นคณะกรรมการบรรณาธิการ ในการพิมพ์ วารสารกฎหมายของเยล ด้วย

ยุลชอบที่จะทำงาน 2 รูปแบบในเวลาเดียวกัน ระหว่างงานประเภทกฎหมาย และ อาชีพทางด้านเทคโนโลยีกับธุรกิจ เขาได้ฝึกฝนการฟ้องร้อง การยื่นอุทธรณ์ การดำเนินการทางกฎหมายต่างๆ ผ่านบริษัททางกฎหมายมากมาย นอกจากนั้นเขายังเป็นพนักงานการตัดสินคดีความ ให้กับการยื่นอุทธรณ์ต่อผู้พิพากษาด้วย ที่สำคัญเขายังเป็นผู้ช่วยทางกฎหมายให้กับท่านวุฒิสมาชิก โจเซฟ ลีเบอร์แมน ใน วอชิงตัน ดี.ซี.ด้วย ซึ่งหน้าที่ของเขาคือการร่างพระราชบัญญัติความปลอดภัยบ้านเมือง และ กฎหมายเกี่ยวกับเทคโนโลยีอื่นๆด้วย หลายปีก่อนหน้านี้ยุลได้ตัดสินใจเปลี่ยนอาชีพมาทำงานเป็นที่ปรึกษาทางด้านการบริหารจัดการ ที่แม็คคินซีย์ จากการตั้งต้นนั้น เขาได้ร่วมกลุ่มกับ กูเกิล ทางด้านยุทธศาสตร์ทางธุรกิจ และ เพิ่งเปลี่ยนหน้าที่เป็นที่ปรึกษาเมื่อไม่นานมานี้

ยุลสนใจทางด้านการเมือง และมีงานอดิเรกคือ ต่อยมวย การต่อสู้ประชิดตัว เป็นอาสาสมัครช่วยเหลือเด็กๆ ยุลอธิบายตัวเขาเองว่าเป็นคนยึดมั่นอุดมการณ์ เห็นอกเห็นใจ และมีความทะเยอทะยาน เขาเริ่มมีความตระหนักและสนใจทางด้านการบริจาคไขกระดูกในสหรัฐ หลังจากการค้นหาผู้บริจาคซึ่งตรงกับเพื่อนซึ่งวินิจฉัยว่าเป็นโรคลูคีเมีย แต่ก็ต้องเสียชีวิตจากการติดเชื้อ

ยุลเป็นสมาชิกสมาคมของวอชิงตัน ดี.ซี.และ แคลิฟอร์เนียด้วย นอกจากนั้นเขายังเป็นสมาชิกของสมาคมศิษย์เก่าชาย แลมบ์ดา ไฟ เอปซิลอน ด้วย

ปัจจุบันยุลอาศัยอยู่ที่ ซาน มาทีโอ รัฐแคลิฟอร์เนีย ยุลเกิดวันที่ 14 กุมภาพันธ์ ค.ศ. 1975 
ราศีกุมภ์ ปีเถาะ

หมวดหมู่:เซอร์ไวเวอร์
หมวดหมู่:บุคคลจากมหาวิทยาลัยสแตนฟอร์ด
โรงพยาบาลศรีธัญญา

**โรงพยาบาลศรีธัญญา** เป็นโรงพยาบาลเฉพาะโรคทางจิตเวช เดิมชื่อ **โรงพยาบาลโรคจิตภาคกลาง (นนทบุรี)** ด้วยความริเริ่มดำเนินการของนายแพทย์ หลวงวิเชียรแพทยาคม (เถียร ตูวิเชียร) ได้ที่ดินมาจำนวน 1,067 ไร่ ตั้งอยู่เลขที่ 1 หมู่ 4 ตำบลตลาดขวัญ อำเภอเมืองนนทบุรี จังหวัดนนทบุรี สังกัดกรมสาธารณสุข กระทรวงมหาดไทย เปิดดำเนินการเมื่อวันที่ 24 มิถุนายน พ.ศ. 2484 โดยมีนายแพทย์ ขจร อ้นตระการ ดำรงตำแหน่งผู้อำนวยการคนแรก ปัจจุบันโรงพยาบาลศรีธัญญา สังกัดกรมสุขภาพจิต กระทรวงสาธารณสุข เป็นโรงพยาบาลจิตเวช ขนาด  750 เตียง (ปรับลดจาก 1,430 เตียง ตามนโยบายคืนผู้ป่วยกลับสู่ชุมชน) มีพื้นที่ทั้งหมด 415 ไร่

## การเริ่มดำเนินงาน
เมื่อเริ่มเปิดดำเนินการได้รับโอนผู้ป่วยชายเรื้อรัง จำนวน 150 คน จากโรงพยาบาลสมเด็จเจ้าพระยาและเรือนจำนนทบุรี มาทำการรักษาและฟื้นฟูสมรรถภาพ ต่อมาเมื่อวันที่ 10 มีนาคม พ.ศ. 2485 โรงพยาบาลโรคจิตต์นนทบุรีได้ย้ายมาสังกัดโรงพยาบาลโรคจิต กรมการแพทย์ กระทรวงสาธารณสุข ศาสตราจารย์ นายแพทย์ ฝน แสงสิงแก้ว ซึ่งขณะนั้นดำรงตำแหน่งผู้อำนวยการโรงพยาบาล ได้พิจารณาเห็นว่าสังคมตั้งข้อรังเกียจ “โรคจิต” ประชาชนไม่นิยมมารับการรักษาจึงได้ดำเนินการ ให้โรงพยาบาลโรคจิตทุกแห่งเปลี่ยนชื่อใหม่ โดยอาศัยประวัติความเป็นมาของโรงพยาบาลซึ่งเป็นที่อุดมสมบูรณ์ เหมาะสำหรับการทำนาข้าว จึงได้เปลี่ยนชื่อโรงพยาบาลเป็น **โรงพยาบาลศรีธัญญานนทบุรี** ตั้งแต่ พ.ศ. 2497 เป็นต้นมา มีผู้อำนวยการโรงพยาบาลหลายท่านทำหน้าที่บริหารจัดการ และพัฒนาโรงพยาบาลศรีธัญญาอย่างต่อเนื่องตั้งแต่อดีตจนถึงปัจจุบัน

## อ้างอิง

ศรีธัญญา
ศรีธัญญา
หมวดหมู่:กระทรวงสาธารณสุข
ศรีธัญญา
สี่กั๊กพระยาศรี

**สี่กั๊กพระยาศรี** หรืออาจเรียกว่า **สี่กั๊ก** เป็นสี่แยกจุดตัดระหว่างถนนเจริญกรุง ถนนเฟื่องนคร และถนนบ้านหม้อ ในสมัยพระบาทสมเด็จพระจอมเกล้าเจ้าอยู่หัว บริเวณบ้านของพระยาศรีสหเทพ (ทองเพ็ง) อยู่เชิงสะพานมอญ  
[thumb|left|สี่กั๊กพระยาศรีในสมัย[พระบาทสมเด็จพระจุลจอมเกล้าเจ้าอยู่หัว|รัชกาลที่ 5]]
สี่แยกนี้ได้ชื่อมาจากคำว่า *กั๊ก* (角; จีนกลางออกเสียงว่า *เจียว*) ซึ่งแปลว่า *แยก* หรือ *มุม* ในภาษาจีนฮกเกี้ยนและแต้จิ๋ว เจ๊กลากรถในสมัยนั้นจะเรียกสามแยกว่า *ซากั๊ก* และสี่แยกว่า *สี่กั๊ก* และเมื่อเรียกรถมาบริเวณนี้จึงเรียกว่าไป *สี่กั๊กพีเอียสี* หรือ *สี่กั๊กบ้านพระยาศรี* มาจนถึงปัจจุบัน

สี่กั๊กพระยาศรี ยังเป็นสถานที่ตั้งของร้านกาแฟแห่งแรกในประเทศไทยอีกด้วย ชื่อร้าน "Red Cross Tea Room" โดย แหม่มโคล (เอ็ดนา เอส. โคล์) ผู้ก่อตั้งโรงเรียนวังหลัง (โรงเรียนวัฒนาวิทยาลัย) โดยเปิดขึ้นเมื่อ พ.ศ. 2460 ระหว่างสงครามโลกครั้งที่ 1 เพื่อหาเงินให้สภากาชาดช่วยฝ่ายสัมพันธมิตร

## อ้างอิง

* ที่มาของชื่อ สี่กั๊กพระยาศรี 
* พระยาศรีสหเทพ 
* เมื่อ “เครื่องดื่มปีศาจ” มาสยาม! ร.๓ ทรงปลูกเป็นสวนหลวงในหัวแหวนกรุงรัตนโกสินทร์!!

## แหล่งข้อมูลอื่น
*

สี่กั๊กพระยาศรี
หมวดหมู่:ทางแยกในเขตพระนคร
แยกเอส. เอ. บี.

**แยกเอส. เอ. บี.** () เป็นทางแยกที่เกิดจากถนนเจริญกรุงตัดกับถนนวรจักรและถนนจักรวรรดิ สร้างขึ้นในรัชสมัยรัชกาลที่ 5 โดยได้ชื่อทางแยกมาจากชื่อบริษัทเอส. เอ. บี. ของฝรั่งชาติเบลเยียมซึ่งมีสำนักงานอยู่บริเวณนั้น [S. A. B. ย่อมาจาก  แปลว่า "บริษัทเบลเยียมเพื่อการพาณิชย์และการอุตสาหกรรมในสยาม จำกัด (มหาชน)"] ขณะนี้หนังสือพิมพ์ซิงเสียนเยอะเป้าได้เข้ามาทำการแทนหลังจากที่บริษัทเอส. เอ. บี. ย้ายออกไป 

ปัจจุบัน อาคารที่ทำการของหนังสือพิมพ์ซิงเสียนเยอะเป้าและธนาคารไทยพาณิชย์ สาขาเฉลิมนคร ที่อยู่ฝั่งตรงข้าม ที่แยกเอส. เอ. บี. มีความโดดเด่นที่สถาปัตยกรรมที่สวยงามแบบนีโอคลาสสิก ซึ่งเดิมเป็นอาคารห้างสรรพสินค้าชั้นนำในรัชสมัยรัชกาลที่ 5 ได้รับการขึ้นทะเบียนเป็นโบราณสถานตั้งแต่วันที่ 28 กรกฎาคม พ.ศ. 2530

## อ้างอิง

## แหล่งข้อมูลอื่น

เอส.
หมวดหมู่:โบราณสถานในเขตป้อมปราบศัตรูพ่าย
เอส.
แยกสำราญราษฎร์

**แยกสำราญราษฎร์** เป็นสี่แยกจุดตัดถนนบำรุงเมืองและถนนมหาไชย ในพื้นที่เขตพระนคร กรุงเทพมหานคร ซึ่งสำราญราษฎร์เป็นชื่อที่ทางการตั้งให้แทนชื่อย่านที่เรียกดั้งเดิมว่า **ประตูผี**

## ประตูผี
ประตูผีเป็นย่านการค้าเก่าแก่ของกรุงเทพฯ บริเวณริมคลองโอ่งอ่าง จุดตัดถนนมหาไชยและถนนบำรุงเมือง ระหว่างวัดเทพธิดารามกับวัดสระเกศ ได้ชื่อมาจากจากประตูเมืองที่เป็นเส้นทางสำหรับลำเลียงศพออกจากเขตประตูเมืองของกรุงเทพฯ (เกาะกรุงรัตนโกสินทร์) โดยเฉพาะเจาะจง ประตูผีมีบทบาทสำคัญต่อประวัติศาสตร์ของกรุงเทพมหานครในคราวที่มีประชาชนเสียชีวิตจากโรคระบาดเช่น อหิวาตกโรค จำเป็นต้องลำเลียงศพจำนวนมากผ่านประตูผีออกมาทำพิธีฌาปนกิจที่วัดสระเกศ

## ปัจจุบัน
ปัจจุบันแยกสำราญราษฎร์เป็นแหล่งที่ตั้งของร้านอาหารประเภทอาหารริมทางจำนวนมาก โดยเฉพาะในเวลาค่ำคืน ที่ขึ้นชื่อได้แก่ ผัดไทย ที่ได้การแนะนำเป็นบิบกูร์มองด์จากมิชลินไกด์, บัวลอย, ขนมเบื้อง, เย็นตาโฟ และร้านอาหารตามสั่ง เป็นที่ตั้งของร้านเจ๊ไฝ ซึ่งได้ดาวมิชลินไกด์ และยังเป็นที่ตั้งโรงรับจำนำแห่งแรกในประเทศไทยอีกด้วย ซึ่งยังคงเปิดกิจการมาจนถึงปัจจุบัน

## สถานที่สำคัญบริเวณแยก
* วัดเทพธิดาราม
* พระบรมบรรพต (ภูเขาทอง) วัดสระเกศราชวรมหาวิหาร
* สถานีตำรวจนครบาลสำราญราษฎร์

## อ้างอิง

## แหล่งข้อมูลอื่น

* สองเท้าพาเดิน ประตูผี

สำราญราษฎร์
สำราญราษฎร์
คลาสสิก

**คลาสสิก** (classic) อาจหมายถึง

* ดนตรียุคคลาสสิก
* ดนตรีคลาสสิก
* ศิลปะคลาสสิก
* รถยนต์คลาสสิก
* กีตาร์คลาสสิก
* ภาษาคลาสสิก กลุ่มของภาษาที่มีการใช้กันมาเป็นระยะเวลานาน
* คนแรกของหัวใจ คนสุดท้ายของชีวิต (ชื่อ) ภาพยนตร์เกาหลี

หมวดหมู่:วัฒนธรรม
รัฐชีน

**ชีน** หรือ **ชิน** () เป็นหนึ่งในรัฐที่ตั้งอยู่ทางตะวันตกของประเทศพม่า มีเมืองหลักคือฮาคา

## อาณาเขตติดต่อ
รัฐชีนมีอาณาเขตติดต่อดังนี้
* **ทิศเหนือ** ติดต่อกับรัฐมณีปุระ (ประเทศอินเดีย)
* **ทิศตะวันออก** ติดต่อกับภาคซะไกง์และภาคมะกเว
* **ทิศใต้** ติดต่อกับรัฐยะไข่ 
* **ทิศตะวันตก** ติดต่อกับประเทศบังกลาเทศและรัฐมิโซรัม (ประเทศอินเดีย)

## การแบ่งเขตการปกครอง
รัฐชีนแบ่งออกเป็น 6 จังหวัด ดังนี้

## ประชากร
**เชื้อชาติ** ส่วนใหญ่เป็นชาวชีน นอกจากนั้นมีชาวมารา ชาวคูมี และชาวพม่า

**ศาสนา** ส่วนใหญ่นับถือศาสนาคริสต์ นอกนั้นนับถือศาสนาพุทธ

## ประเพณีท้องถิ่น
ลามะคาหรือประเพณีการเก็บเกี่ยว 
เองคาหรือประเพณีอุ่นเรือน
นอกจากนั้นยังมียูลักควาโดหรือวันปีใหม่
ควางเจวหรือวันฉลองตรงกับวันที่ 20 กุมภาพันธ์

## อ้างอิง

ชีน
หมวดหมู่:รัฐและดินแดนที่ก่อตั้งในปี พ.ศ. 2517
รัฐกะชีน

**กะชีน** หรือ **กะฉิ่น** (; กะชีน: ) เป็นรัฐหนึ่งของประเทศพม่า ตั้งอยู่ทางตอนเหนือสุดของประเทศ

## ภูมิศาสตร์
### ที่ตั้งและอาณาเขต
รัฐกะชีนมีพื้นที่ติดต่อดังนี้ 
* **ทิศเหนือ** ติดต่อกับจังหวัดหลินจือ เขตปกครองตนเองทิเบต (ประเทศจีน)
* **ทิศตะวันออก** ติดต่อกับจังหวัดปกครองตนเองชนชาติลีซอ นู่เจียง จังหวัดเปาซาน และเขตปกครองตนเองชนชาติไทและจิงผ่อ เต๋อหง มณฑลยูนนาน (ประเทศจีน)
* **ทิศใต้** ติดต่อกับรัฐฉาน (ประเทศพม่า)
* **ทิศตะวันตก** ติดต่อกับภาคซะไกง์ (ประเทศพม่า) และรัฐอรุณาจัลประเทศ (ประเทศอินเดีย)

### ความสูง
จุดสูงสุดของรัฐกะชีนคือ เขาคากาโบราซี โดยมีความสูง 5,881 เมตร ถือเป็นยอดเขาที่สูงที่สุดในเอเชียตะวันออกเฉียงใต้ 

### แม่น้ำ
รัฐกะชีนถือเป็นแหล่งต้นน้ำมีลำธารน้อยใหญ่หลายสาย โดยมีแม่น้ำสำคัญคือแม่น้ำอิรวดี

## การแบ่งเขตการปกครอง
รัฐกะชีนแบ่งออกเป็น 6 จังหวัด ดังนี้

## ประชากร
ประชากรประมาณ 1.2 ล้านคน ความหนาแน่น 34 คน/ตารางไมล์

### ศาสนา
มีผู้นับถือศาสนาพุทธร้อยละ 57.8 นับถือศาสนาคริสต์ร้อยละ 36.4

### ภาษา
ภาษาพม่า ภาษาจิ่งเผาะ ภาษาราวาง ภาษาลีซอ ภาษาละเชก ภาษาไทใต้คง และภาษาคำตี่

## อ้างอิง

กะชีน